Asteon zientzia begi-bistan #125 - Zientzia Kaiera\nAsteon zientzia begi-bistan #125\nBehobia-Donostia denok ezagutzen dugun lasterketa da. Iaz 30.000 parte-hartzaile baino gehiago izan zituen eta aurten korrikalari kopurua handitzea espero dute. Horrela, partaideen kopurua handitzeak arazo asko sortzen ditu bai kirolariei baita antolatzaileei ere. Hori dela kausa, antolakuntza UPV/EHUko ikertzailea eta Ikerbasque Research Professor den Urtzi Ayestaren ikerketa-taldearekin lan egiten ari da. Estatistikan oinarritutako eredu matematiko berriztatzaileak proposatu dituzte lasterketa honetan gertatzen diren problemak murrizteko. Ikerketa honetan zenbait optimizazio problema ikertu dira eta ereduak aurten jarriko dira praktikan. Adibidez, helmugako korrikalari-pilaketak saihestea edo bizkar-zorro banaketa optimizatzea.\nEta izurdeek, edaten dute urik? Artikulu honek emango digu erantzuna. Antz handia dago arrain eta ugaztunen barneko eta kanpoko medioen kontzentrazioen arteko aldeari dagokionez. Uraren eta gatzen fluxuei dagokienez, berriz, desberdintasun nabarmenak daude. Gatzen gradientea berdina da. Baina ugaztunen kasuan fluxu horiek askoz mugatuagoak daude. Izan ere, brankia da arrainek gasen trukerako duten azalera nagusia, eta brankia ezin daiteke iragazgaitza izan, arnas azalera izanik guztiz iragazkorra izan behar baitu. Hori horrela, itsas arrainek ur kantitate handia galtzen dute azalera horretatik, gero edanez berreskuratzen dutena. Baina hori ez da itsas ugaztunen kasua, birikak erabiltzen dituztelako arnasa hartzeko, eta hori airean egiten dute. Biriketatik ez dute urik galtzen eta beraz, itsas arrainena baino askoz txikiagoa da ura edateko behar hori. Hala ere, gernu gisa galtzen den ur hori beste era batera berreskuratu beharra dute eta bi bide daude hori egiteko: itsasoko ura edanez edo janariaren bitartez.\nZer da LUCA? Amaia Portugalek idatzitako artikulu honen bitartez jakingo duzu erantzuna. Last Universal Common Ancestor, edo azken arbaso komun unibertsala da. Gaur egun gure mundu honetan bizi garen organismo guztiek partekatzen dugun oso aspaldiko senidea, gutxienez duela 3.500 milioi urte bizi izan zena. Dusseldorfeko Unibertsitateak egindako ikerketa batek piztu du arreta honetan. Ustez LUCAk zeuzkan 355 proteina familia identifikatu dituzte, eta horietan oinarrituta, bere profila egin dute: beroa maite zuen mikrobioa zen, hidrogenoa funtsezkoa zuen, eta oxigenorik gabeko ingurunean bizi zen. Gainera, sufrea erabiltzeko ahalmena zuen eta termofiloa zen, berrogei gradutik gorako tenperatura zuten inguruneetan bizi zen. Ikerketa honetatik ondorioztatzen dutena zera da: Badirudi LUCA ingurune hidrotermalen baten bizi izan zela, itsas hondoan; hidrogenoz, karbono dioxidoz eta burdinaz inguratuta. Itsaspeko sumendien bueltan izaten diren tximinia hidrotermaletan kokatu dute bere bizitokia.\nADES Espeolologia Elkartea Armintxe kobazuloan aurkitutako labar-arteei buruz mintzatu da honetan, aurkikuntza honen nondik norakoa azalduz. Kobazulo hori aztertzeko pista gehiegi zeuzkaten. Interesak eta 1796an perito batek herriko hainbat kobazulori buruz egindako azterketak bultzatu zuten taldea. Esplorazio osoa oraindik ez dute amaitu: galeria batzuk esploratu gabe daude, haiek dioten moduan, hormak ukitu gabe sartzeko modua asmatu behar dutelako. Gainera, azaltzen dute komunikabideetan agertu den panel nagusiaz gain, irudi gehiago aurkitu dituztela; hala nola, zaldiak. Esplorazioa honen zailtasunetako bat ura izan da, barrutik doan errekak galeria urez bete duelako, eta hainbat grabatu urpean utzi dituelako (hondatuta, lokatzez estalita daude). Horregatik, ezinbestekoa izan zaio taldeari kobaren portaera hidrologikoa ulertzea, urari ateratzeko bideren bat ireki ahal izateko.\nTiro-aztarnei buruzko testua duzue hau. Aztarna horiek erretako eta erre gabeko partikulen multzoa dira, munizioa erretzen denean sortutakoak eta su-armak berak, jaurtigaiak eta kartutxoak askatutako konposatuez osatuak. Konposizio organiko zein ez-organikoa izan dezakete. Partikula ez-organikoen analisirako erreferentziazko teknika eta baliagarritasun judiziala duen bakarra X izpien energia-dispertsiboaren espektroskopiari akoplatutako ekorketa bidezko mikroskopia elektronikoa (SEM-EDX) da. Honek baditu zenbait desabantaila; esate baterako, beharrezkoa du partikula bakoitzaren banakako identifikazioa, eta horrek denbora luzea behar duenez, garestitu egiten da analisiaren kostua. Traba hori gainditzeko, metodo analitiko bat garatu da, laser bidezko ablazioa eta akoplamendu induktibozko plasma-masa espektrometria (LA-ICPMS) konbinatzen dituen teknikan oinarritzen dena.\nHomo sapiens sapiens espezie bakarra izanda ere, izugarrizko aniztasun genetikoa garatu du. Juanma Gallegok kontatzen digu Science aldizkarian argitaratutako ikerketa batek aniztasun horren inguruan zientziak gaur egun dakiena laburbildu duela. Munduan zehar hainbat talde etnikok jaso duten bilakaera genetikoa aztertu du artikuluak, azken urteotan genomikaren alorrean egindako aurrerapen nabarmenenak azalduz. Era berean, informazio genetikoaren balioa nabarmendu dute, eta laginetan ahalik eta talde etniko gehien kontuan hartzeko beharra azpimarratu dute. Besteak beste, gaixotasunei aurre egiteko aukerak zabaltzen dituelako. Talde etniko bakoitzak dituen aldaera genetikoek fenotipo mota batzuk eragin ditu, informazio genetikoa adierazten den bidea da. Hala nola pisua, sortzetiko erantzun immunitarioa, laktosarekiko tolerantzia, gantz azidoak prozesatzeko efizientzia metabolikoa eta odolean dauden hemoglobina mailak. Adibide baten bitartez uler dezakegu hori: Alaskan, Kanadan eta Groenlandian bizi diren inuitek, Artikoan eskuragarri den elikadura mota batera egokitu behar izan dute. Hortaz, omega-3 azidoen kontsumoa errazten duen entzima nagusitu da haiengan.\nAzaleko zeluletatik abiatuta obuluak laborategian sortzea lortu dute ikertzaile japoniar batzuek. Prozesu osoa laborategian egitea lortzen den lehenengo aldia da. Eta obulu horietatik ondorengo osasuntsuak atera dira. Kyushu Unibertsitateko Katsuhiko Hayashi-k gidatutako taldeak urteak daramatza ikerketa honetan lanean. Elhuyarrek azaltzen digu: zelula germinal primordialak obarioetan sartu beharrean sagu-fetuen obarioetatik erauzitako zelulen artean jarri dituzte laborategian. Laborategiko “obario” horietako bakoitzean 50 bat obulu garatzea lortu dute. Sortutako obuluen %75 inguruk zuten kromosoma-kopuru normala. Eta horietako batzuk espermarekin nahastuta 300 enbrioi sortu zituzten. Horiek sagu emeei sartu zizkieten, eta 11 kume atera ziren. Beraz, enbrioien % 3k egin zuen aurrera. Saguei zuzenean obuluak aterata in vitro ernalketa egitean, % 60 ingurukoa izan ohi da arrakasta. Jaiotako kumeak osasuntsuak dira, eta ugalkorrak; izan ere, ikertzaileek adierazi dute dagoeneko ondorengoak ere izan dituztela. Ikertzaileen hurrengo helburua da sagu-fetuen obarioetako zelulak erauzi behar ez izatea.\nAste honetan askatu da Schiaparelli modulua TGO satelitetik. ExoMars egitasmoaren une garrantzitsuenetako bat izan da. Haren helburua: Marteren ingurunea aztertzea eta 2020rako prestatzen ari diren misioetarako teknologia probatzea. Europako (ESA) eta Errusiako (Roscosmos) espazio-agentzien egitasmoa da hau. Hain zuzen, 2017an TGO sateliteak atmosferako gasak aztertuko ditu, bereziki metanoa. Aste honetan, Marteren orbitan geratu da. Misioak bi zati zituen: batetik, TGO satelitea Marteren orbitan kokatu behar zen, eta, bestetik, Schiaparelli moduluak “lur” hartu behar zuen Marten. Maniobra konplexuak ziren biak, bereziki Schiaparellirena, abiadura oso handian hasiko baitzuen Marteren azalerako bidaia, eta gako zen abiadura modu kontrolatuan galtzea, osorik iristeko azalera. Orain arteko datuen arabera, ESAk ez du baieztatzerik izan osorik iritsi ote zen baina balaztatzean arazoak izan zirela onartu dute. Dena den, arrakastatsutzat jo dute misioa: satelitea egoki kokatu zen.\nElhuyar aldizkarian eta Berrian daukazue informazio osagarria.\nItsasorratzaren desbideratzeak modu autonomoago batean zuzendu ahal izateko sistema berri bat diseinatu du Josu Arribalzaga Bilboko Ingeniaritza Eskolako ikertzaileak, iman mugigarriak dituen plater batean oinarrituta, bere burua konpentsatuko duen eta itsasorratza une oro konpentsatuta edukiko duen sistema bat lortzeko helburuarekin. Egun erabiltzen ditugun nabigazio-sistemek korronte elektrikoa behar izaten dute eta korronterik gabe ematen dituzten posizionamendu guztiek ez dute balio. Hala, Arribalzagak itsasorratza konpentsatzeko sistema modernizatu du, eta el elektrizitatearekiko mendekotasunik ez duen sistema erabat autonomo bat lortu du. “Etorkizunera begira proposatu dut modelo hori, etorkizunean, nolabait, sistema automatizatzera iristeko asmoarekin.”\nEdu Lartzagurenek galdera bat planteatzen digu artikulu honetan: Zein ikerketaz fida gaitezke? Ildo honi jarraiki, azken salaketa Michael Siegel eta Daniel Aaron ikertzaileek egin dute Bostongo (AEB) Unibertsitateko Osasun Publikoko departamentuan. American Journal of Preventive Medicine aldizkarian argitaratutako ikerketan erakutsi dutenez, Coca-Colak eta PepsiCo konpainiek AEBetako 96 osasun erakunderi eman zieten dirua 2011-2015 bitartean: AEBetako Diabetesaren Elkartea, Minbiziaren Elkartea, Gurutze Gorria eta Gaitzak Kontrolatzeko Gobernuko Zentroa, besteak beste. Garai berean, edari azukredunak murrizteko edo elikadura hobetzeko asmoz proposaturiko 29 legeren aurka egin zuten konpainiok. “Ikerketa honen inspirazio iturria tabakoaren eta alkoholaren industrien ingurukoak dira. Horiek erakutsi zuten industriok diru laguntzak erabili dituztela politika publikoei aurre egiteko eta euren irudia hobetzeko”, esan du Siegelek. Benetan interesgarria kazetariak planteatu duen gaia.\nNagore Irazustabarrenak bitxikeria bat ekarri digu. Antzinako Grezian, Praxagorasen garaiko (K.a. IV. mendeko) medikuek ez zuten uste arterietatik odolak zirkulatzen zuenik. Pentsatzen zuten horietatik airea igarotzen zela. Horregatik artheria izena eman zieten (“aire-hodia” esan nahi du). Galenoren (K.o. 129-199) garaitik oker zeudela eta arterietatik odolak zirkulatzen duela jakin arren, odol-hodi horiei ez zitzaien izena aldatu. XIX. mendearen hasieran ibaien sareak izendatzeko erabiltzen hasi zen eta, aurrerago, trenbideak eta errepideak izendatzeko ere bai.\nArgitalpen-data: 2016/10/23 · Atala: Dibulgazioa, Zientzia begi-bistan


'Gure Kasa'-k jarraitu egingo du | Bizigiro | Berria\n'Gure Kasa'-k jarraitu egingo du\nOstegunean 300. atala emango dute, festa giroan. Irailaren 2an hasiko dute denboraldi berria\nGure Kasa-ren 300. atala grabatu zuten atzo. Ostegunean emitituko du ETB1ek, 21:30etik 23:30era. GORKA RUBIO / FOKU\nETB1eko Gure Kasa programarekin pozik dago Euskal Telebista, eta udako atsedenaldiaren ostean, irailaren 2an hirugarren denboraldia hasiko du. Hala baieztatu du Unai Etxabe saioko zuzendariak. «Oso pozik gaude. Bigarren urtea izan da hau, eta bigarrena izaten da berrespenaren urtea, edo ea zer gertatzen den... Marka egonkortu egin da. Emaitzak nahiko txukunak izan dira, alde guztiak gustura daude, eta horregatik jarraituko dugu irailean», azaldu du Etxabek.\nDatorren denboraldiari begira, berrikuntzak izango ditu saioak. Baina programako zuzendariak ezin izan du askorik iragarri: «Kolaboratzaile batzuek jarraitu egingo dute, eta aurpegi berriak ere egongo dira. Gure Kasa-tik pasatu ez diren lagun batzuk kolaboratzaile lanetan hasiko dira». Uztailean oporrak izango ditu lantaldeak, eta abuztuan ekingo diote lanari denboraldi berria prestatzeko. «Abuztuan erabakiko dugu aldaketei zer forma eman, dekoratua nola berritu eta urte osoa nola antolatu».\n300. atala, ostegunean\nHilaren 27an bukatuko du bigarren denboraldia Gure Kasa-k. Baina horren aurretik, ospakizun berezi bat izango dute datorren ostegunean, hilaren 20an. 300. atala emango du ETB1ek egun horretan, 21:30etik 23:30era. Ohi baino luzeagoa izango da programa, eta gonbidatu ugari izango dituzte. Etxabek nabarmendu du festa bat antolatzen saiatu direla —atzo arratsaldean egin zuten grabaketa—. «Eskertu nahi izan ditugu gurera etorri diren gonbidatu guztiak. Oraindik gonbidatu ez dugun protagonista bat izango dugu: Gorka Iraizoz atezaina. Eta bigarren zatian, esker ona ematen ahaleginduko gara». Hainbat alorretako gonbidatuak egongo dira programaren bigarren partean: Yolanda Alzolak telebistaren mundua ordezkatuko du; Lander Otaolak eta Ylenia Bagliettok, aktoreena, eta Sebastian Lizasok, bertsolaritzarena eta kultur mugimenduena.\nNahiara Gagok artxiboa arakatuko du, eta 400 gonbidatuekin bizitako unerik onenak oroituko dituzte. «Kontuan hartu behar da Gure Kasa guk egin dugula, baina baita etorri nahi izan duten gonbidatu guztiek ere. Onartu dituzte jolasak egitea. Erakutsi dute primeran pasa dezakegula telebista euskaraz egiten», esan du saioko zuzendariak.\n300. atalean, halaber, Ene Kantak taldeko lagunak —irailetik aurrera saio bat egingo dute ETB3n— Astonautarekin eta Satorjatorrekin azalduko dira. Tio Teronen Semeak dantza taldeak saioarentzat propio prestatutako emanaldi bat aurkeztuko du, eta Iñigo Vicensek fitcamp berezia egingo du taldeko dantzariekin.


Chorrautek urrezko domina irabazi du Munduko Kopan | Berria.eus\nKirola Chorrautek urrezko domina irabazi du Munduko Kopan\nChorrautek urrezko domina irabazi du Munduko Kopan\nOlinpiar Jokoetako urrezko dominaren osteko lehen garaipena du gipuzkoarrak. Oso pozik agertu da Chorraut.\n2017-06-19 / Berria\nMaialen Chorraut piraguista gipuzkoarrak garaipen handia lortu zuen atzo Pragan. Munduko Kopako proba bat jokatu zen, eta Chorrautek K-1 modalitatean irabazi zuen. Pasa den udan urrezko domina irabazi zuen Rioko Olinpiar Jokoetan, eta atzokoa du horren ondorengo lehen garaipena. Zailtasun handiko proba izan zen, Chorrautek berak esan zuenez. "Pragan sekula ez nintzen finalerdietatik pasa. Oso zaila izan da, erraza zen kale egitea, intentsitate handiko ibilbidea baita", esan zuen Chorrautek urrezko domina eskuratu ondoren.\n104,68 segundotan amaitu zuen ibilbidea lasartearrak, eta zigorrik ez. Gutxigatik irabazi zuen, bigarren sailkatua 24 ehunenekotara helmugaratu baitzen, Kimberley Woods ingelesea. Hirugarren Ricarda Funk izan zen; denbora onena horrek egin zuen, baina hainbat akats egin zituen jaitsieran eta lau segundoko zigorra jaso zuen.\nIrati Goikoetxea donostiarrak ez zuen lortu finalerdietara sailkatzea, eta Ander Elosegi Irundarrak ere ez.\n«Ehizaldi» baten kronika\n"Arraunlariek gozatzea da nire helburua"


ISO 14001 - EUS - BilTaGarbi - EUS - Traitement des Déchets Ménagers\nISO 14001 AGIRIA\n2010az geroztik, Bil ta Garbi sindikatua benetazko ingurumen politika baten plantatzen engaiatu da, bere eguneroko ekintza publikoaren bideratzeko, ingurumenaren aldeko emaitzak hartuz helburu gisa.\nBere zerbitzu eta aktibitateen azterketa zehatz bati esker ISO 14001 agiria lortu du 2012ko otsailaren 24an, zerbitzu administratibo eta hondakinen leku aldatze aktibitateentzat.\nAitzinatu arau, agiriaren eremua hedatu da sindikatuak berak kudeatzen dituen hondakin balioztatze guneetara, Canopia Baionan eta Mendixka SarrikotaPean.\n2015ko otsailean, Canopia gunearen ISO 14001 segurtamena :\nhondakin birziklagarrien eta paperen bereixketa gunea ;\ntrabagarrien metatze eta leku aldatze plataforma ;\nmantentze eta mekanika atelierra\n2015ko otsailean, Mendixka gunearen ISO 14001 segurtamena :\netxe hondakinen berexte-konpostatze gunea ;\narriskurik gabeko hondakinen biltze gunea.\n2017ko apirila, Zaluaga zentroaren ISO 14001 segurtamena\nZer ote da ISO 14001 agiria ?\nISO 14001 agiriak segurtatzen du egitura baten ingurumenaren aldeko bere emaitzen hobetzeko engaimendua. Frogatzen du egiturak parte interesatuen entzuteko testuingurua sortu duela eta ingurumenari dagozkion problematikak, izan tokikoak (kutxadura…) eta orokorrak (bio-ainiztasuna, aldaketa klimatikoa, lehengaien aurreztea…) kondutan hartzen dituela.\nBil Ta Garbi sindikatuarentzat egiaztapen hau bere ingurumen politikaren ezagupenerako etapa garrantzitsu bat da. Bil Ta Garbiren taldeen eguneroko ekintzentzat sindikatu komitearen hautetsiek idatzi dute bide orri hau. Horrek, orain arte erabiltzaileei kalitatezko zerbitzu publiko baten eskaintzeko egindako indarrei arrazoia ematen die.\nBil Ta Garbi sindikatuaren Ingurumen Kudeaketa Sistemaren aplikazio esparrua haren aktibitate, gune, ekoizpen eta zerbitzu haiei doakio :\nBil Ta Garbiren Baionako egoitza sozialan iragaiten diren langileen aktibitate administratiboak.\nLurralde osoan hedaturik den bereizketaren aholkularien sarearen aktibitateak.\nHondakinen garraio eta logistika aktibitateak, sindikatuak bere gain duena bere lurralde osoan. Hau da, hondakindegietatik heldu diren hondakinen eskuhartzea tratamendu / balioztatzerako.\nBil ta Garbiren kondu eginak diren zerbitzu aktibitateen kudeaketa.\nBil ta Garbiren esku diren sei guneen kudeaketa, erran nahi baita :\n– Baionako Canopia gunean beregain duen partearen kudeaketa : bilketa bereixiaren berexketa gunea, hondakindegietako hondakinen bateratze gunea, mekanika atelierra, aktibitate horiek antolatzen dituen gune administratiboa.\n– Sarrikotapeko Mendixka gunea, etxe hondakinen balioztatze organiko alearentzat, eta lurperatze gunearentzat (ISDND).\n– Senpereko Zaluaga gunea, bertako lurperatze gunearentzat.\n– Salieseko bilketa berexiaren eskualdatze kaia.\n– Kanboko bilketa berexia eta etxe hondakinen eskualdatze kaia.\n– Urruñako bilketa berexia eta etxe hondakinen eskualdatze kaia (Bittola).\n– Mauleko bilketa berexiaren eskualdatze kaia.\nHautetsi eta langileak epe luzerako desmartxa batean jartzen dira, beren metodo eta aktibitateak egunero hobetzearen helburuan sartuz, prinzipio sinple bat gogoan atxikiz : eredugarria izaitea.


ANTXOEN BERTSOA (72) - Amalurretik bertsoak: Elkartasunetik konpromisora. - Arrosa\nANTXOEN BERTSOA (72) – Amalurretik bertsoak: Elkartasunetik konpromisora.\nAntxoen Bertsoa Kkinzona Irratia 2018/02/22\nAste honetan ere osatu dugu ANTXOEN BERTSOA saio kitzikagarri berri bat.\nHasieratik indartsu hasi gara. Habana Ta Punto sekzio zirtolarian Jon Etxezarreta izan dugu protagonista. Bere lana fin fin egin ostean, beste bertsolari bati luzatu dio puntua. Nor ote?\nJarraian, Eitzan Aitzenetik Doneztebe Caro jaunak notizi frexkoak ekarri dizkigu: Martxoan Bertsoaren nondik norakoak, Erniarraitz sariketa…\nGaurko irratsaioan, Zumarragako Amalur elkarteko bertso afaria izan dugu hizpide. Beñat Hach Embarek eta Esteban Orbegozoren aldeko ekimen honetan Iker Zubeldia eta Aitor Sarriegi izan genituen kantuan. ANTXOEN BERTSOA bertan izan zen saioa grabatzen zuen belarrien gozamenerako, ikuspegi kritikoa indartzeko eta umorea elikatzeko. Gu ere gure arrainontzitik, elkartasunetik konpromisora!\nHurrengo astean kontu eta kantu gehiago! glu glu glu glu…\nASTO ILUNNO (5) Sorginak...


Hitzaldia: Itzalitako gaba beltza berpizten - Eskoriatza\nEskoriatza > Albisteak > Hitzaldia: Itzalitako gaba beltza berpizten\nHitzaldia: Itzalitako gaba beltza berpizten\nZer gertatzen da urriaren 31 iluntzean? Gau horren inguruan sortzen ari diren ospakizun berrienganako hurbilpena da hitzaldia; Arimen Gaua, Halloween eta Gau Beltza izenekin burutzen diren jaietan barneratu dira Josu Ozaita eta Jaime Altunak buruturiko ikerketa etnografikoaren bidez 2015ean jasotako Juan San Martin Bekari esker.\nFesta zaharrek bizirik diraute hainbat ibarretan. Festa berriak sortu dira beste zenbait herritan, eta, badirudi,, datozen urteetan gehiago sortuko direla erakargarritasun handiko elementuak biltzen dituen jaia baita: gozokiak, gaua, beldurra, kalabazak, mozorroak …\nHaurrek kaleak hartzen dituzte urriaren 31ko arratsetan eta haien bizipen eta gogoetak bildu dituzte bi antropologo hauek. Horrekin batera, helduen haurtzaroko kontakizunak jaso dituzte, ospakizun hauetan egon den bilakaera aztertzeko. Ameriketako Halloween jaiaren ahotsak gure belarrietara iritsi aurretik, udazkeneko arratsalde ilunetan kalabaza arimadunek euskal herrietako bide-bazterrak argitzen baitzituzten.\nHitzaldia: urriak 27


Game Isaac-loteslea Online. Play for free\nPlay jokoa Isaac-loteslea Online:\nGame Description Isaac-loteslea\nMaite duzun eta exekutatu menderatzeko beren ezkutaturik eta sakona beldurrak, eta, ondoren, gai izango gure heroi duten lekura guztia dator bizitzan zer zuen beldurra joan laguntzeko eta berarekin eraso egingo duzu gero! Baina ez hiltzeko munstro ezer beldurra lehen jotzen, ondoren, hura bete egingo dute, beste leku bat, eta eraman zurekin! Ikasteko gela guztietan, zenbait gauza oso erabilgarria izango da, eta horiek non daude gehienak munstro beldurgarria da, benetan baliotsua elementu bat aurkituko duzu, eta agian norbaiti gordetzeko!. Play jokoa Isaac-loteslea konektatuta.\nTekniko jokoa Isaac-loteslea ezaugarri\nGame Isaac-loteslea gehitu: 07.10.2013\nJokoaren tamaina: 8.82 MB\nJokoa jokatzen: 6521 aldiz\nGame Rating: 4.4 errondan 5 (134 kalkuluen arabera,)\nBezalako jokoa Isaac-loteslea Jokoak\nDeskarga jokoa Isaac-loteslea\nEmbed Joko Isaac-loteslea zure web orrian:\nJokoaren txertatu Isaac-loteslea zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Isaac-loteslea, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Isaac-loteslea-rekin, baita ere, jokoa jokatu zen:


HTML Page Sitemap – WordPress plugina | WordPress.org Euskara\nAngelo Mandato-(e)n arabera\ndotjunior 2021(e)ko ekainaren 8(a)\nhadders 2019(e)ko apirilaren 25(a)\nwilcosky 2017(e)ko urtarrilaren 4(a)\nkperrow 2016(e)ko irailaren 3(a)\nrainerma 2016(e)ko irailaren 3(a)\n“HTML Page Sitemap” software librea da. Ondoko pertsonek egin dizkiote ekarpenak plugin honi.\nHTML Page Sitemap 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez HTML Page Sitemap zure hizkuntzara.


Akziodunentzako laguntza-prima | Consumer\nBurtsan kotizatzen duten enpresek akziodun txikiari esku-dirua ematen diote urteko batzordera joateko\nErrenta aldakor nazionalean kotizatzen duten enpresek akziodunen batzar nagusietan duten partaidetza nahiko eskasa da oraindik. Hori dela eta, ez da harritzekoa inbertitzaile txikia motibatzen saiatzea pizgarri batzuen bidez. Pizgarri horien artean, nabarmentzekoa da urtero burtsan kotizatzen duten konpainiek antolatzen dituzten ezohiko batzar orokor horietan “edozein modutan”, ordezkaritzaz edo urrutiko botoz parte hartzen duten akziodunei prima bat ordaintzea.\nGeorgeson R&D aholkularitza-enpresak egindako azterlan baten arabera, 2002. urteaz geroztik hirukoiztu egin da Merkatu Jarraituan kotizatzen duten eta akziodunei prima bat ordaintzea erabaki duten enpresen kopurua. Endesa, Iberdrola, Repsol YPF edo Sacyr Vallerhermoso dira azken bost urteotan estrategia hori aplikatu duten Ibex-35ekoak. Burtsan kotizatutako erakundeek erabiltzen duten beste taktika bat akziodunari bilera horietara joatea lehenesten duten opari edo opariak ematea da. Baina, akziodun minoritarioen erantzun eskasa dela eta, ohiko bonboi-, ardo-, sustapen- edo kamiseta-kaxen ordez, esku-dirua ordaintzen ari dira. Diru-sarrera hori tituluak dituen finantza-erakundeak jakinarazten dio inbertitzaileari.\nAkziodunen erantzun eskasa dela eta, opariak eskudirutan eman dira.\nParte hartzen duten akziodunek akzio bakoitzeko prima bat jasotzeko eskubidea izango dute, konpainia bakoitzaren arabera, baldin eta oharpenen erregistroan inskribatuta badituzte lehen deialdian batzarra egiteko aurreikusitako eguna baino bost egun lehenago. Ekintza kopuru jakin bat dutenak joaten ahalko dira. Gainera, kapital sozialaren% 5 gutxienez ordezkatzen duten akziodunek deialdiaren osagarri bat argitaratzeko eskatzen ahalko dute, puntu bat edo gehiago sartuz Batzar Nagusiaren gai-zerrendan.\nInbertsiogile txiki eta ertainak ezagutu behar ditu enpresek urtero egiten duten bilera honen aurretik eta egunean dituzten eskubide eta betebehar guztiak. Lehenik eta behin, parte hartzeko eskubidea duen akziodun oro beste pertsona baten bidez ordezka daiteke batzar orokorrean, nahiz eta akzioduna ez izan. Ordezkaritza idatziz edo urrutiko komunikabideen bidez eman beharko da, subjektuaren nortasuna behar bezala bermatzeko, eta batzar bakoitzerako bereziki. Nolanahi ere, ordezkariak akziodunaren izenean emandako bertaratze-txartela aurkeztu behar du. Ordezkaritza ezeztagarria da beti, eta ordezkatuaren batzarrera joateak errebokazio balioa izanen du.\nBestalde, urteko kontuak onartu behar dituen batzar orokorraren deialdia argitaratzen denetik aurrera, edozein akziodunek eskuratu ahal izango ditu, sozietatearen egoitzan, berehala eta doan, urteko kontuak, kudeaketa-txostena eta kontu-ikuskatzaileen txostena, banakakoenak zein finkatuenak. Dokumentazio hori sozietatearen Interneteko orrian jarriko da akziodunen eskura, deialdia argitaratzen den egunetik hasi eta onartu behar dituen batzarra egin arte, gutxienez.\n2002az geroztik, hirukoiztu egin da akziodunentzako laguntza-prima ordaintzen duten enpresen kopurua\nBeraz, akziodunen ohiko edo ezohiko batzar orokorraren deialdia argitaratzen den egunetik aurrera, akziodunek sozietatearen egoitzan aztertu ahal izango dituzte erabaki-proposamenak, txostenak eta gainerako dokumentazioa, legearen eta estatutuen arabera eskura jarri beharrekoak badira. Dokumentazio hori, era berean, sozietatearen Interneteko orrian jarriko da akziodunen eskura, lehen aipatutako unetik. Hala ere, legez bidezkoa den kasuetan, akziodunek beren eskura jarritako dokumentuen testu osoa doan emateko edo bidaltzeko eska dezakete. Batzarra egiteko aurreikusitako egunaren aurreko zazpigarren egunera arte, akziodunek eguneko gai-zerrendako gaiei buruzko informazioa eska diezaiekete administratzaileei, bai eta beharrezkotzat jotzen dituzten azalpenak edo galderak egin ere. Halaber, azken batzar orokorra egin zenetik sozietateak Balore Merkatuaren Batzorde Nazionalari eman dion informazio eskuragarriari buruzko informazioa edo azalpenak eskatu ahal izango dituzte, edo galderak egin, idatziz.\nEra berean, batzar orokorra egiten den bitartean, akziodunek ahoz eskatu ahal izango dituzte gai-zerrendako gaiei buruz egokitzat jotzen dituzten informazioak edo azalpenak, eta, une horretan akziodunaren eskubidea betetzea ezinezkoa bada, administratzaileek idatziz eman beharko dute informazio hori, batzar orokorra amaitu eta hurrengo zazpi egunetan. Administratzaileen betebeharra da informazio hori akziodunei ematea, sozietateko zuzendaritza-langileen bidez bete ahal izango baitute, lehendakariaren iritziz eskatutako informazioaren publizitateak interes sozialak kaltetzen dituen kasuetan izan ezik. Ezin da ukatu, ordea, kapital sozialaren laurdena gutxienez ordezkatzen duten akziodunek laguntzen badute eskaera.\nBatzar Nagusira joan ahal izango dira akziodunak, bakarka edo beste batzuekin batera, batzarra egiten duen enpresak erabakitzen duen akzio kopuru jakin baten titular badira, eta akzio horiek dagokion oharpen-erregistroan inskribatuta badituzte batzarra egingo den eguna baino bost egun lehenago.\nAkziodun batzuek ez dute batzarrera joateko adina akzio. Baina beren ahotsa eta botoa baliarazi nahi badituzte, beste akziodun batzuenekin elkartu ahal izango dituzte, eskatzen den kopuru nahikora iritsi arte, eta, hala, akziodunen batzarrean ordezkatu ahal izango dira. Bestalde, bankuek eta aurrezki-kutxek parte har dezaketenei bidaltzen dieten informazio-orrian, aukera ematen da dokumentu bat sinatu eta erakunde jaulkitzailera bidaltzeko, une horretan administrazio kontseilu operatiboak ordezka ditzan.\nakziodunak asistentzia junta general-eu junta-eu poltsa


Elikagaien publizitatea: nahasmenaren mehatxua | Revista - Part 2\nOsasuna, lehengarren amua\nGehiegizko amuak iragarkietan\nOsasuna funtsezko balioa da kontsumitzailearentzat, eta eragina izaten du erabakiak hartzeko garaian. La Caixa Fundazioaren Gizarte Ekintzak egindako txostenean baieztapen hauxe egiten da horren inguruan: “Osasuntsu egoteko kezka indarra hartzen hasi da mende honetan, eta joan den mendean argal egoteak sortzen zuen obsesioa bezain aipagarria da”. Bestalde, Ana Isabel Gutierrez psikologoa urrutiago doa (aditua da elikadura arloko jokabide nahasketetan) eta “eguneroko bizitzaren patologizazioa” aipatzen du: “Dena da gaixotasuna”.\nKontsumitzaileak produktu eskaintza ugaria du merkatuan, halaxe nabarmentzen du OINak, eta horrek aukera ematen dio dieta orekatua eta erakargarria diseinatzeko. Baina merkatu horretan, halaber, erruz dira iragarkiek eskaintzen dituzten mezuak eta amuak, eta, ondorioz, asko zailtzen dira erosketa egiteko erabakiak. XXI. mende honetako kontsumitzailea “kritikoagoa eta zorrotzagoa da, ezagutzen ditu bere eskubideak eta gauzatu ere bai”, baina, era berean, “informazioz gainezka bizi da (beti ez da zorrotza eta zientifikoa izaten) eta gehiegizko publizitateak inguratzen du, zeina askotan egiazkotasunaren mugan ibiltzen baita”.\nHorretaz gain, OINak adierazten du herritarrek elikadura arloko gaien inguruko informazio iturri gisa erabiltzen dutela publizitatea, nahiz eta batzuetan “engainagarria izan edo zientifikoki kontrastatu gabe egon”. Eta hor ageri diren mezuek “ikuspegi positiboak eta erantzun itxiak eskaintzen dituzte, arazoak egoki eta azkar konpontzeko balio dutenak, kontsumitzaileak beti ez dituelako mezuak aztertzen zentzu kritikoarekin”. Argaltzeko produktuak jartzen ditu adibide gisa, zehazki gisa honetako mezuak: “Argaldu zaitez nahi duzuna janez, ez diezu zertan uko egin maite dituzun elikagaiei eta nahi duzun kopuruetan jan ditzakezu”.\nGai horretan, Mikel Lopez Iturriaga kazetariak argi esaten du El Comidista blogean: elikadura arloko industria “baliatu egiten da kontsumitzailearen nagitasunaz, zeinak nahiago baitu konfiantza haiengan jarri eta ahaleginik ez egin zentzuzko dieta bat egiteko”.\nOsasunarekiko kezka horrek izan du isla elikadura arloko publizitatean. Halaxe erakusten du La Caixa Fundazioaren Gizarte Ekintzaren txostenaren egileek egindako iragarki azterketak. Elikagaien iragarkiak eta edarienak (alkoholik gabekoenak soilik) aztertu dituzte, 1960tik 2007ra bitartekoak. Guztira, 248 irudi atera zituzten Internetetik, 63 iragarki hartu zituzten publizitateaz ari ziren liburuetatik eta 112 iragarki aldizkarietatik. Aditu horiek frogatu dutenez, 2000. urtetik aurrera, “zientzia medikuaren diskurtsoak hasten dira agertzen elikagaien iragarkietan, eta argudio handiak ematen dituzte elikagaiek edo horien osagaiek osasunari egiten dioten mesedearen inguruan”.\nHorrekin batean, azterlan horrek oroitarazten du hain justu garai horretan agertu zirela elikagai funtzionalak: “Adituek esaten badute egunean zenbait fruta jan behar direla, enpresek ontzi eroso batean eskainiko dute errazio magiko hori; zientziak adierazten badu arrain urdinaren osagaiek murriztu egiten dutela kolesterola, industriak eskura jarriko ditu substantzia horien onurak biltzen dituzten elikagaiak, eta omega 3 erantsiko dio esneari eta herdoilaren aurkakoak frutari. Pentsa liteke produktuak lortzen duela gu osasuntsu egotea”.\nJose Manuel Lopez Nicolas irakaslea da Murtziako Unibertsitateko Biokimika eta Biologia Molekularreko Sailean, eta haren iritziz, elikagai funtzionalek ez lukete beharrezkoak izan behar, lekaleek, arrainak edo frutak berez ematen baitituzte osasuntsu egoteko behar ditugun mantenugaiak, hiru elikagai horiek, izan ere, nutrizio balio handikoak dira. Arazoa non dagoen ere adierazten du: “Ez dugu jaten egiaz behar duguna eta pentsa dezakegu elikagai funtzional komertzialak hartuta konponduko dugula gure mantenugai falta. Marketinak eta publizitateak sinetsarazi egin diete kontsumitzaile askori produktu horiek ‘miragarriak’ direla”.\nBestalde, Michael Collan kazetariak azpimarratzen duenez (elikadura gaietan espezializatua dagoen kazetaria da, egun dagoen aipagarrienetakoa), elikagai funtzionalen etiketetan irakurtzen diren baieztapenak edo iragarkietan entzuten direnak, gehienean, datu osatu gabeetan eta gabeziak dituzten ikerlanetan oinarritzen dira.\nJoan aurreko orrira: « Elikagaien publizitatea: nahasmenaren mehatxua\nJoan hurrengo orrialdera Estrategiak eta arauak »


Urteroko harrera egin diete elgetarrek Hondarribiko arraunlariei - Oñati - Goiena.eus\nUrteroko harrera egin diete elgetarrek Hondarribiko arraunlariei\nOihana Elortza 2014-12-15 16:41\nDuela bederatzi urte etorri ziren lehenengoz Hondarribiko Arraun Elkarteko arraunlariak Elgetara bertakoek gonbidatuta. Pozik etortzen direla diote, "jarraitzaile onak direlako batetik, eta Elgetan egun ederra" pasatzen dutelako bestetik. [ARGAZKIAK]\nOrdubatean iritsi da arraunlariak ekarri dituen autobusa Elgetara. Ordurako, hamarretakoa prest zuen Elgetako lagunarteak Intxorta elkartean. Besarkada eta muxu askoren ostean, elkarrekin hartu dute salda eta jan dute txistorra eta sahieskia elkarte horretan.\nHorixe izaten da gaurko egunaren lehen ekitaldia. Ondoren, udal pilotalekura joan dira, pilotan jokatzea. Bazkaria Intxorta elkartean bertan ziren egitekoak eta arratsalderako mus partidak zituzten antolatuta.\n"Duela bederatzi urte inguru hasi zen kontua. Elgetako lagun batek esan zien Kontxako bandera irabaziz gero Elgetara gonbidatuko zituela berak. Eta irabazi egin zuten", dio Agustin Baretxinagak, Elgetako lagunarteko kideak. 2005 urtean gertatu zen hori. Arrrez gero, gertutik jarraitzen dute talde hau elgetarrek. "Kostara joaten gara eta bertatik animatzen ditugu. Santander inguruan lehiatzen direnean ere, esaterako, egun pasa joan ohi izan gara hara", jarraitu du Beretxinagak.\nHondarribiko arraunlariak ere pozik daude Elgetan dituzten jarraitzaileekin. "Oso jarraitzaile finak dira, bai. Egun ederra antolatzen digute, gainera, hemen", adierazi du Asier Puertas arraunlariak. Elgetara etorri aurretik entrenatzen izan dira. "Azken denboraldia ederra izan da. Gipuzkoako liga irabazi genuen eta bigarrenak sailkatu ginen Kontxako banderan. Oso pozik gaude. Orain, baina, entrenatzen jarraitu behar hurrengo denboraldirako", dio Puertasek.


Istorioak benetakoak dira, baina noiz arte? – Egizu elkartea\nIstorioak benetakoak dira, baina noiz arte?\n"Egun berezia izan da gaurkoa". Hala hasi zuen Kirmen Uribek aurreko osteguneko bere solasaldia. Aldai Patronatuko gela beteta, hasieran gehiago kostatu zitzaigun galderak egitea; eta orduan Kirmenek kontatu zigun zein izan zen bere nahia eleberria egitean, topatu zituen zailtasunak, erabili zituen estrategiak… Berandura arte lotu ginen berbetan Kirmenekin; gutako askok gogoratuko dugun gaua, ziur nago.\nEgizu Getxo Euskaldun elkartea2009-05-11T12:47:24+02:002009-05-11|uribe kostako irakurzaleen txokoa|0 Comments


Ziurt@tu - Quédate en casa - navarra.es\nZiurt@tu - Quédate en casa\nHasiera > Ziurt@tu\nNori lagatzen dizkiozu zure datuak? Zertarako erabiltzen dira?\nIkasi zure datuak babesten, eta irakatsi adingabeei beraiek lagatako datuei garrantzia ematen\nSegurua al da Interneten nabigatzea? Nola babestu dezaket nire ordenagailua?\nAtal honetan, Datuak Babesteko Espainiako Bulegoak sortutako bideo batzuk aurkituko dituzu, arakatzaileetan eta sare sozialetan pribatutasuna konfiguratzen lagunduko dizutenak.\nDatuak Babesteko Espainiako Bulegoaren (AEPD) eginkizun nagusietako bat da herritarrei jakinaraztea zer eskubide duten beren datu pertsonalen tratamenduari dagokionez, eta aholkuak ematea salaketak eta erreklamazioak aurkezteko eta tratamendu horri lotutako beste edozein kontu argitzeko.\nInterneten, zuk erabakitzen duzu\nAEPDren kanala, gazteak kontzientziatu nahi dituena Interneten datuak babestu beharrari buruz.\nGuia privacidad y seguridad en internet\nGidaliburu honek jarraibideak ditu Interneten datu pertsonalak nola babestu jakiteko eta sarea modu seguruan erabiltzeko. AEPDk emana.\nInternet bidezko erosketa segurua\nInterneten modu seguruan erosteko arauak. AEPDk sortutako gidaliburua.\nSarean cookieak erabiltzeko jarraibideak. AEPDk sortutako gidaliburua.\nInterneten iruzurrak ekiditeko oinarrizko arauak. Internautaren Segurtasun Bulegoak sortutako gidaliburua.\nZibersegurtasunari buruzko bideoak\nOSIren Youtube kanala, zibersegurtasunari buruzko informazioa ematen duena, erraz azaldua.\nHerramientas seguridad y privacidad\nSegurtasun eta pribatutasun tresnak\nInternautaren Segurtasun Bulegoak doako tresnak jartzen ditu herritarren eskura, Interneten ibiltzeko erabiltzen diren gailuak (hala nola ordenagailua, telefono adimenduna eta tableta) babesten laguntzen dutenak nabigazioa ahalik eta seguruena izan dadin.\nZibersegurtasunari buruzko testa\nOSIk erronka egiten dizu zibersegurtasunari buruz zenbat dakizun jakiteko. Ausartzen al zara testak egitera?\nInformazioa “CONAN mobile”ri buruz. Doako aplikazio honek Android gailu mugikorrak babesten laguntzen du. Gailuaren segurtasun egoera ezagutzea ahalbidetzen du, gailuak izan ditzakeen arriskuen aurrean irtenbideak ematen ditu, eta aholku batzuk ematen ditu, segurtasuna hobetzen lagunduko dizutenak.\nTresnak, jolasak eta material didaktikoa, adingabeek zibersegurtasunari buruzko kontzeptuak ikas ditzaten.\nBaliabide didaktikoak Interneten arriskuak prebenitzeko eta gailu elektronikoak osasuntsu erabiltzeko.\nGurasoek gailuen erabileran bitartekotza egiteko gidaliburua. Adingabeek Internet modu seguru eta arduratsuan erabil dezaten.\nGuias proteccion menores\nAdingabeak babesteko gidak\nZiberjazarpenari, pantailei eta adikzioari buruzko gidaliburuen katalogoa.


Inicio Anjel lertxundi eta Kirmen Uribe (2014/02/11)\n2014-01-27 2014-01-27 , Bilbo Zaharra Forum, Harri eta herri, 0\nProdukzio handiko idazlea, literaturaren alor guztiak jorratu ditu, eleberri eta ipuinetatik hasi eta itzulpen eta saiakerara, haur eta gazte literatura ahaztu gabe. Euskal komunitate zientifikoarenInguma datu-baseak bere 69 ekarpen jasotzen ditu. Zinemaren munduan ere murgildu da, bi pelikula zuzenduz: 1984an «Hamaseigarrenean, aidanez» (izen bereko bere liburuan oinarriturik) eta 1987an «Kareletik». Honetaz gain, hainbat hedabidetan kolaboratu du, tartean Berria egunkarian.\nIaz, 3Lak (Lizardi, Lauaxeta, Lete) izeneko ikuskizunaren hainbat errezitaldi eman zituen. Horrek behatoki aparta eskaintzen dio «Harri eta herri»z hitz egiteko.\nJon Kortazar kritikariaren aburuz, Kirmen Uriberen «Bitartean heldu eskutik» (Susa, 2001) poema-liburuaren agerpenak «iraultza lasaia» ekarri zuen euskal literaturara.


Paisaiaren kudeaketarako eta antolaketarako foroa - Guaixe.eus\nPaisaiaren kudeaketarako eta antolaketarako foroa\nGuaixe 2018-07-10 19:42\nLizarragabengoako, Arbizuko eta Beriaingo ikuspegia.\nNafarroako Gobernuak astelehenerako deitu du, 11:30etik 14:00etara, Arbizuko industrialdean dagoen Utzuganen, Sakanako Garapen Gunean.\nLanda Garapeneko, Ingurumeneko eta Toki Administrazioko Departamentuaren Lurralde eta Paisaiaren Zerbitzuak hala eskatuta, Nasuvinsa-Lursareak Nafarroa Atlantikoari dagokion Lurraldearen Antolamenduko Planaren (LAP 2) Paisaia-dokumentua egiten ari da. Izaera teknikoa daukan dokumentua da eta haren helburua antolamenduaren ikuspegitik, paisaiaren kudeaketa eta antolaketarako tresna bezala erabiltzea da. “Paisaiaren kalitate helburuak, hobekuntza ekintzak eta neurriak ezartzea” da helburua.\nLan hori egiten den aldi berean Paisaiaren Ikuspegi Soziala lortzeko prozesu paraleloa egiten ari dira. Eta, horren barruan, Nasuvinsa-Lursarea parte-hartze foroak antolatzen ari da. Hartara aukeratutako hainbat eragile gonbidatu ditu. Baina nahi duten herritarrek ere parte hartu dezakete. Azken finean, foroaren bitartez herritarren ekarpenak jaso nahi dituzte, “garrantzitsuak eta beharrezkoak” jotzen dituztelako.\nHalako galderak erantzuteko aukera izanen da: zenbateko balioa du herrigunetik gertu dagoen ondo mantendutako ibai-erribera batek? Eta mendixka batean dagoen baseliza batek? Nola eragiten dio paisaiaren inguruan duzun pertzepzioari ibar bat gurutzatzen duen errepide berri batek? Etorkizunean zein paisaia nahiko zenuke zure seme-alabek begiratzea?\nNafarroako Paisaia Estrategia\nEuropako Paisaiarako Hitzarmenaren arabera, naturaren eta gizakiaren arteko elkar-ekintzaren emaitza da paisaia, eta lurraldeko edozein eremuri dagokio, bertako biztanleek nabaritzen duten moduan. Integrazio-ikuspuntua kontuan hartzen du paisaiak eta, beraz, natur- eta landa-inguruaz aparte, hiri-eremua eta hiri ondokoak ere jasotzen dira bere baitan. Eta paisaia bereziez aparte, paisaia arruntak eta degradatuak ere bai. Testuinguru horretan, garapen baliabide garrantzitsua osatzen dute paisaiek eta berari lotutako balioek; eta lurralde antolamendu politika egoki batek ezin ditu baztertu. 2015ean egindako aldaketan, Lurralde Antolamendu eta Hirigintza Foru Legeak Nafarroako Paisaia Estrategia egitera premiatzen du Nafarroako Gobernua, Europako Paisaia Hitzarmenaren orientazioak jarraituz; eta Nafarroako hainbat paisaia kudeatzeko tresna multzoa egitera premiatzen du ere.\nLehenbailehen izena eman\nalertxundi@basoinsa.com e-postara idatzi edo 696 425 226 telefonora hots eginez (Angel Lertxundi).


Suteak Kalifornian - Argazki Bildumak - Berria\nGutxienez 35 pertsona hil dira AEBetako mendebaldean piztutako suteetan, eta gagoeneko bi milioi hektarea erre ditu suak Kalifornian, Oregonen eta Washingtonen. / 2020-09-14\n2020. urtea hasi zenetik, 7.600 sute piztu dira Kaliforniako inguru horretan. Irudian, erretako gasolindegi bat, Shaver Laken, Sierra Baso Nazionalean.\nDagoeneko, 930.000 hektarea kiskali dituzte suteek. Irudian, suhiltzaile talde bat atsedena hartzen, North Forken inguruan.\nAurtengo egoera bereziki larria da, iaz urte osoan, bakarrik 5.000 sute piztu zirelako, eta erretako hektareak ez ziren 47.000tik pasatu. Irudian, auto bat kiskalita, Sierra Baso Nazionalean.\nHarrigarria da aurtengo egoera, "sute sasoia" urria eta azaroaren artean delako Kalifornian. Beraz, oraindik okertzea espero dute, bazterrak oso lehor daudelako.\nBerrogei sute baino gehiago piztu dira egunotan Kalifornian, eta horien erdia "sute handi" kategorian sartu dituzte agintariek. Irudian, San Frantziskoko Giants taldeko Gaylord Perry jokalari historikoari eskainitako estatua.\nSan Frantziskoko California Street, keak eta lainoak atzo eguerdian emaniko kolorearekin.\nEguerdian horrela zegoen San Frantziskoko Golden Gate zubiaren gaineko zerua, atzo. Errautsak kaleak eta autoak estali ditu egunotan.\nKalifornian, igandean 29 su zeuden kontrolik gabe, eta haize indartsuak espero zituzten irailaren 14rako. Irudian, Pioneer Union (Kalifornia) haur eskolaren hondarrak, suak eraikina kiskali ondoren.\nNorth Valleyko animaliak salbatzeko taldeko boluntarioak txakur bat garraiatzen, suak kiskalita gune batean aurkitu ondoren, Berry Creeken (Kalifornia).\nOregonen ere alerta gorria jarri dute. Han suak hainbat etxe suntsitu ditu, eta 30 bat foku daude kontrolik gabe; haietako handienak 89 kilometro zabal ditu. Irudian, suhiltzaile bat lanean, Angeles Baso Nazionalean, Arcadiatik gertu (Kalifornia).\nOregongo gobernadorearen arabera, hamar pertsona hil dira, baina beste dozenaka desagerturik daude. Washingtonen, berriz, bakarra da oraingoz hildakoa eta bost dira kontrolatu gabe dauden suteak. Irudian, suhiltzaileak sua erabiltzen,sutea gelditzeko ebakiak sortzeko, Angeles Baso Nazionalean, Arcadiatik gertu (Kalifornia).


Hondarribia-Endanea txakur krosaren lehen edizioa jokatuko dute igande goizean Guadalupeko gotorlekuaren inguruan (10:00etatik aurrera). Euskanikross taldeak lau lasterketa antolatu ditu. Nagusia Gipuzkoako Ligako azken proba izango da. 7,5km-ko ibilbidea osatu beharko dute parte hartzaileek, txandakako irteerak izango dira eta denborak txip bidez hartuko dituzte. 100 parte hartzaile inguru ...\nMarkagailua irauli du Hendaiak\nHENDAIA 25-23 MORLAÀS\nNorabide okerra hartu zuen igandeko norgehiagokak Hendaiarentzat. Atsedenaldian pentsaezina zen xurien garaipena. Baina ahaleginari eta iraunkortasunari esker, markagailua iraultzea lortu zuten etxekoek. Lehen zati txarra egin zuen Hendaiak. Jokoa asko lantzen saiatu zen, baina ez zion etekinik atera. Morlaàsek, errugbi sinplea eta klasikoa baliatuta, irakaspena eman zion ...\nGAZTE BERRIAK 0-4 MARIÑO\nMaila galtzeko arriskuan dauden taldeak baino koska bat gorago dago Mariño. Larunbatean ere argi frogatu zuen, Gazte Berriak-i Antsoainen irabazita. Lau gol egin zizkion talde nafarrari, eta atea hutsean mantendu zuen beste behin ere. Multzoan gol gutxien jasotzen dituen hirugarren taldea da Gorka Alvarezek zuzentzen duena ...\nHondarribiko ontzia izan da onena distantzia luzeko Euskadiko Txapelketan\nAulki mugikorreko Euskadiko zortziko onenaren titulua berreskuratu du Hondarribia Arraun Elkarteak. Larunbatean Orion jokatutako distantzia luzeko txapelketa irabazi zuen, hogeita bat urteko batezbestekoa zuen talde gaztearekin. 18:38ko marka egin zuen Hondarribiak, eta hamahiru segundoko aldea atera zion etxeko ontziari. Iker de Lindek egin zuen timonel lana, eta arraunean aritu ...\nERROIBIDE-IRUN 64-62 BURLATA\nERROIBIDE-IRUN: Izaro Alza (9), Cristina Gonzalez (9), Maialen Ramirez, Estrella Gonzalez, Leticia Martinez (9), Saioa Altzaga (17), Leire Oregi (10), Nerea Saenz (4), Saray Arozena (6).\nAzken jardunaldietako hobekuntzari jarraipena eman dio Erroibide-Irunek. Igande eguerdian Burlataren aurka irabazi zuen Artaleku kiroldegian. Lehiarako gaitasuna eta konfiantza erakutsi zituen ...\nEtxetik kanpo ere sendo dabil Bidasoa-Irun\nMARISTAS ALGEMESÍ 29-32 BIDASOA-IRUN\nMARISTAS ALGEMESÍ:Ferragud, Borrás (1), Botella, Navarro, Quiles, Marco (5), Sales (2), Pastor (1), Martínez (2), Esquer (2), Vidal (7), Herranz, Moreno (2), Lorasque (7), Arguillas\nBIDASOA-IRUN: Zubiria, Cavero (1), Trkulja (2), Vázquez (1), Crowley (4), Revin (1), Iriarte (5), Zildzic (2), Gimeno, Mindegia, Muiña (9 ...\nReal Unionen menderaezintasunarekin amaitu du Atletico Bk\nATLÉTICO DE MADRID B 2-0 REAL UNION\nATLÉTICO DE MADRID B: Bernabé, Mario, Marín, Nacho, Tiri, Lucas, Benjamín, Pierre, Borja Galán, Samuel (Héctor, 79'), Aquino, Dani Espejo (Ndoye, 71').\nREAL UNION: Tena, Ibarbia (Mujika, 64'), Esnaola, Aimar, Morcillo, Rodellar, (Ozkoidi, 52'), Iriondo, Silas, Juan Domínguez, Seguin, Goikoetxea (Urbieta, 74').


Bestara noa –\nMikel Laboaren heriotzak gaupasaz harrapatu ninduen herriko jaietan, Ormaiztegin, 2008ko abenduaren 1eko goizaldean. Berria iritsi eta berehala, agian (batek daki) Euskal Herri osoan egin zitzaion lehen omenaldia egin genion maisuari taberna zulo batean, bere kantak ordu luzez abestuz, sentimendu asko eta malko gutxi batzuekin.\nPasa dira bederatzi urte, eta Ormaiztegiko jaiak ospatu dira berriz ere. Herrira gindoazela lagun batekin abesten joan nintzen Laboaren “Bentara noa” kantaren uzta propioko bertsio bat, parranda bidean abestu ohi duguna:\nBestara noa, bestatik nator,\nbestan da nere gogoa.\nBestako arrosak krabelinetan,\nZeren eta maite dugu festa, eta seguraski, festak maite gaitu. Baina azken urteetan badirudi besta pipertzen ari zaigula, parranda urardotu, olgetarako sena “logelaratu”. Festa, ulertu dugun moduan, krisian dago.\nArriskuan dago Baztandarren Biltzarra. Erran hedabideak jaso duenaren arabera, Baztandarren Biltzarra antolatzen duen elkarteak zailtasun handiak dauzka bere lanarekin jarraitu ahal izateko: «orain arte ginen kide kopuruarekin nahiko larri ibiltzen ginen besta aitzinerat ateratzeko; honekin ez aski, azken hilabeteetan kide kopurua jautsi egin da. Hortaz eta egoera sakonki aztertuta, kide berriak sartzea ezinbertzekoa da». Honi konponbidea bilatzeko, abenduaren 29rako baztandar guztiei zuzendutako bilera bat deitu dute. Bilera Arizkuneneako sabaian izanen da, ostiralean, 20:30ean. Garbi mintzatu ziren elkarteko kideak: egun horretan behar adina kide hurbiltzen ez badira, ez da bestarik egingo. 1964etik hona urtero ospatu da bailarako hamabost herriak batzen dituen jaia, azaleraz Euskal Herriko udalerri handienaren besta.\nEz naiz gai Baztandarren Biltzarrak suposatzen duen guztia azaltzeko, lehenik eta behin, goierritarra naizelako; baina jakit badakit Elizondoko karriketan ezagutu zirela lapurtar batzuk eta Segurako koadrila bat, eta horrek ekarri zuela gerora Iparra Hegoa. Batek daki zenbait ekimen, harreman eta ideia zoro zein zoragarri sortuko ziren Baztandarren Biltzarra medio.\nTamalez, ez gaude kasu isolatu baten aurrean. Makina bat tokitan arazo bera errepikatzen da: ez dago aski jende festarako espazio kolektiboak antolatzeko. Jendea zahartzen da, edo erre, eta atzera begiratzerakoan ez da erreleborik ikusten.\nArg: Iñigo Uriz (Berria)\nLiteratura, zinema, musika… elikagai kulturalak dira; baina kasu, parranda ere. Festarik festa Euskal Herria ezagutu dugu, eta bere kantak, eta bere usadioak, eta bere jendea… Hori lagun askok egindako sukalde lanagatik izan da. Taldean eraikitako festetan ikusi ditut elkartasuna, konpromisoa eta errespetua; norbanakoaren sorkuntzari plaza ematen dion komunitatea; denbora labur eta espazio murriztu batean sortzen den hala moduzko lurralde askeago bat. Hau da, soziedadeko (elkarteko) mentalitatea, gure erro kulturalekin estuki lotua: denok egin behar dugula zerbait gutxi batzuk dena egin behar ez dezaten. Animalia kolektiboak omen gara.\nBaina mentalitate kontratista errotzen doa apurka. Gaseosoak geroz eta gehiago dira.\nHorren erakusle da azken urteetan egonkortzen hasi den festa eredu bat, eta iruditzen zait eredu hori sustengatzen duen pentsamoldeak Baztandarren Biltzarraren ataka berdinera eramango dituela herri bat baino gehiago: kuadrilen karpak. Hau da, kuadrila bakoitzak karpa txiki bat erosi, musika ekipo bat alokatu, beraien edariak eraman, eta bertan geratu herriko festetan. “Carpe diem” “karpa diem”ekin nahastea. Herriko jendearekin batera zerbait eraiki beharrean, kuadrilako txiringitoa sortu; inguruko musikari, antzezle edota bertsolariei plaza bat eman ordez, “despacito” hamazazpi aldiz entzuteko bozgorailu batzuk jarri; dantza talde, kultur elkarte edota herri mugimenduarentzako sos batzuk lortu beharrean, diruak supermerkatuan gastatu. Beste behin ere, eta beste esparru batean, komunitateari ekarpen bat egiteko prest ez daudenen asmakizun geniala, berekoikeriaren gorazarrea, axolagabetasunaren apologia, zilborrari omenaldia.\nAgian, datorren urtean ez omen da txosnagunerik izango Ormaiztegin. Akaso, datorren urteko uztailaren hirugarren astean ez dugu topo egingo Elizondon. Baliteke Zarauzko Euskal Jaiak ere ez izatea orain arte ezagutu ditugun bezalakoak. Batek daki.\n“Alferrarentzat jana eta langilearentzat lana”, dio esaera zaharrak. Baina kontua da jada ez daudela aski langile dauden alfer guztiak elikatzeko.\nBaztan, baztandarren biltzarra, Bestara noa, Elizondo, festa, festak, jai eredua, jaiak, parranda, txosnak


Gidabaimena • ZUZEU\nEuskaldunak Goenkaleren amaierak pozten dituenak eta negar malkotan jarri dituenen artean banatzen garen bezala, bi dira idazle edo idazlegai motak ere: liburu BAT idatzi nahi dutenak batetik eta, bestetik, (barruan daramaten) liburu HORI idatzi nahi dutenak. Hala zioen XVI. mendean Michel de Montaignek. Geroztik ez da falta izan ordea, pletorikotasun betean eta sinplismo akusazioek kikildu gabe, bereizketa hori egiteko modu alternatiboak proposatu dituen sasi-erudito anbiziotsurik.\nIzan ba omen dira idazten dutenak euren aiton-amonek ulertzeko moduan edo halakorik burutik pasa ere egiten ez zaienak, periferiakoak edo zentroaren goxotasunera bildu zaleak, zutabegileak edo hizki bakoitza hurrengo libururako gordetzen dutenak. Badira herri mugimenduetan arituak, gerri mugimenduetan adituak, hitz jokoak maite eta gorroto dituztenak; eta bada, Villa Matasen gisan aipu faltsuak lotsagabeki asmatzen dituztenak eta koadernoetan arretaz kopiatutako aipuak konbentzio literarioek agindu bezala papereratzen dituztenen artean bereizten duenik ere. Eta bereziki, -diot nik ere nire ekarpena egin nahian- badira gidabaimena duten idazle autonomoak, eta garraiobide publikoa txalotu arren, besteen karitateaz eta haien idazletasunaz baliatzen diren gidabaimenik gabekoak.\n“Baina motel, egunak daramatzagu familia bazkarietan normalarena egin eta ezaugarri genetikoen arabera gertukoak direnen monologoak jasaten, egun t´erdi eskas geratzen da urtea amaitzeko eta erromantikook asmo handiak ditugu bihar gauerako. Nori axola ote zaio idazleak nolakoak diren? Nori inporta zaio gaur, sekula idazlerik izan den ere?”\nHori pentsatzen ariko zinen akaso, eta hori bera da institutuko irakasle gorrotagarriren bat tarteko literatura etsaitzat duen lagun min batek esango lidakeena. Tira, esan izan didana, antzeko gaietaz aritu izan garenetan. Tira, aritu izan natzaionetan.\nZenbait idazleren gisan gidabaimenik gabekoa da bera ere. Eta jakina da horrek zer esan nahi duen: beste inor engainatzen ez dugunean, urrun xamar dagoen herriko festaren batera joan nahi badugu, niri egokitzen zaidala gurasoen kotxea bahitu eta gidari lanetan aritzea.\nEz pentsa ordea nire eskuzabaltasuna mugagabea denik. Pasa den irailean adibidez, uda osoan zehar gure herrikideak ikusteaz nazkatuta urrutixeago joatea deliberatu genuen. Nora eta uda partean ere inauteri modukoak egiteko ohitura duen herri batera. Kotxea hartu, trapu zaharren armairuaren laguntzaz mozorro modukoa inprobisatu eta hara abiatu ginen eguna argitu eta berehala.\nHurrengo goizean zinemaldian Loreak filma ikusteko sarrera hartua nuen nik ordea, eta aurretik parrandaren timing-a zehatz mehatz antolatua neraman: banekien noiz utzi behar nion edateari, noiz komeni zitzaidan bokadilo azkar bat irenstea, eta batez ere, noiz egin behar nuen, lagunarekin edo gabe, etxerainoko buelta.\nOrdua iritsi zenean, aparraldi betean zen laguna, eta bakarrik geratzearen arriskuez lau edo bost aldiz ohartarazi nuen arren, bakarrik lasai joateko esan zidan, goiz goizeko autobusa hartu edo autostopean jardunda, iritsiko zela nolabait. Txoznako doinu itsaskorretan murgilduta dena ematen ari zela utzi nuen bertan.\nGerora jakin dudanez, ordubete eman zuen herriko geltokian, hotzez akatzear zela, behingoz autobusa iritsi zen arte. Bistaz ezagunak egiten zitzaizkion pare bat Donostiar omen zeuden bertan, eta horrek lasaituta, lo goxoan murgildu zen txoferrak azeleragailua zapaldu orduko.\nEsnatu zenean, dinosaurioak ez zuen bertan jarraitzen, baina ezta ustez Donostiara zihoan bikoteak ere. Harrituta, baina baita burukominak eta logurak apalduta ere, leihotik begira jarri omen zen. Lautada zabala eta lehorrarekin egin zuen topo, sekula ikusi gabeko poligonoekin, ezagun egiten ez zitzaizkion komertzioen izenekin… Ordulariari begiratu eta kalkulu motelak egin ostean jakin zuen 3 ordu igaroak zirela Donostiarako autobusa hartu zuenetik. “Zer arraroa”, pentsatu zuen. Orduan bai, izerdi hotzaren larritasuna nabaritu zuen poroetan barrena. Hiruzpalau minutuz shock egoeran geratu ostean, ausardiaz bete eta gidariarengana hurbildu zen balantzaka: “Aizu, badakit, galdera arraro xamarra dela baina… nora doa zehazki autobusa?”\nKontatzen duenez, mamut bat ikusi balu bezala begiratu zion, gero, berriro arreta errepidean jarri eta mespretxuz erantzuteko: “A Pamplona, vamos a Pamplona.Y siéntate ya que aquí no puedes estar”.\nOrduantxe, burumakur eta azalpenik ezin topatuta bere eserlekura zihoala, gogoratu zuen aurreko gauak desitxuratutako mozorroa soinean zuela oraindik, lorez egindako lepokoa eta margotutako aurpegi eta guzti. Bi ordu eta erdi beranduago, gosez, azken euroak bueltako tiketean utzita eta lotsa lotsa eginda heldu zen Donostiara.\nGeroztik a zer barreak egin ditugun bere kontura. Horrenbeste non, konponbidea bilatzen ere hasia den. Baina lagunak ez du famatu egingo duen doai azpimarragarririk: ez da San Silvestrea amaitzeko gai, jasan duenak badaki ez duela antzerki edo kanturako balio, eta ez lukete onartuko Gu Ta Gutarraken kastingean ere.\nHortaz, literaturzale aspertua naizela aurpegiratzen didanean, esaten diodan moduan, gidabaimenik gabeko lagunak ez du teorikoa prestatzen hasi edo idazle sonatu bihurtzeko ahalegina egin beste erremediorik. Telebista, egunkari eta abarretan agertu delako-edo ezagutzen dutenean, ez baitzaiobatere kostako edozein herriko irakurle taldean ohelaguna topatu edo autoestopean arrakasta izatea, ez ditu geltokietako hotz ikarak jasan beharko, eta ez da gehiago mozorro lotsagarria soinean duela ezustean Iruñera bidean iratzarriko.\nEta pentsatzen hasita, otu zait, akaso horregatik izango dela, Montaigneren irizpidea jarraituz, gidabaimenik gabeko hainbat idazlek liburu HORI baino, liburu bat -edo asko- idazteko duten joera. Euren gidabaimengabetasunean, ez baitute hara eta hona ibiltzeko idazle fin izatea beste erremediorik.\nEskerrak beste gehienok, berandu xamar, poltsikoak ederki hustuta eta azterketagilearen miopiaren laguntza estimagarriarekin bada ere, gidabaimena eskuratu genuen.\n(Euskadi Irratiko Arratsean saioan irakurritako testua)


Axular Lizeoa - "Ogitarteko bat zure motxilan" kanpaina\n"Ogitarteko bat zure motxilan" kanpaina\nOgitarteko bat zure motxilan kanpainak 300 ogitarteko baino gehiago banatuko ditu Axular Lizeoko Lehen Hezkuntzako ikasleen artean.\nKeinu honekin, Zainduz Bizi Kids programaren parte den ekimenak, BM taldeak familiei gogorarazi nahi die askariak duen garrantzia, egunari aurre egiteko behar den energiaren% 15 ematen baitu.\nHori dela eta, bihar, martxoak 11, Lehen Hezkuntzako ikasleek urdaiazpiko egosi* ogitarteko bat jasoko dute irteeran, eta horrekin batera familientzako liburuxka bat, modu osasuntsuan nola askatu aholkatuz..\nGipuzkoan, ikasleen erdiek baino ez dute askari egokia egiten\nAurreko edizioan 500 ikasleri egindako inkestaren arabera, bi haurretatik batek behar bezala egiten du otordu hau. Are gehiago, aurreko ikasturtean galdetutakoen% 10ek bokata bat baino ez dute jaten astean.\nEta ogitartekoa zerekin osatzen duten galdetuz gero, fruta mokadutxoa da ohikoena askarian,% 45era iristen baita, ogitartekoa bakarrik jaten duten% 18aren aldean.\nFuntsean, askari on batek esnea edo eratorriak, fruta eta zerealak izan behar ditu.\nAskariak elikagai askotarikoa eta mantenugaietan aberatsa izan behar du. Gomendagarria da kalorikoegiak diren edo koipe aseetan eta azukre finduetan aberatsak diren elikagaien kontsumoa zaintzea. Elikagai horiek kaltegarriak izan daitezke gehiegi hartuz gero, eta gehiegizko pisua eta obesitatea eragin dezakete, baita beste patologia batzuk ere.\nAukera ona izan daiteke hiru talde horien adierazgarri diren elikagaien konbinatu bat; adibidez, esne edalontzi bat fruta edo zereal batekin lagunduta edota ogia atunarekin eta fruta batekin. Oso gomendagarria da jogurta eta fruitu lehorrak edo urdaiazpiko edo gazta ogitarteko bat hartzea.\nAniztasunean dago gakoa!


BATUERATIK\tTESTUEN ERKAKETA\tBonaparte Ondareko testu gehienak, beren izaeragatik, bereziki interesdun eta baliagarriak dira erabiltzaileari testu beraren bertsio desberdinak erkatzeko eskaintzen dioten aukera dela eta. Testamentu Zaharreko nola Berriko liburu beren itzulpen desberdinek, nola, baita ere, euskalki, azpieuskalki eta aldaki guztietako Doktrinaren bertsio ugariek, hizkuntza-aberastasun aparta eskaintzen dute.Testu horietarik, paraleloan erkatuz gero, datu garrantzitsuak ustia daitezke itzulpenari eta testu-interpretazioari buruzkoak, eta, aldi berean, aukera eta errealizazio dialektal ezberdinez informazio baliotsua, diatopikoki bereizia.\nLan bat hautatu ondoren, hautaturiko testuak informazio zabala eskaintzeko behar adinako luzera izan dezan, haren lauraino bertsio ezberdin lerratzeko aukera eskaintzen da.\nLerraketarako aurre-zatiketa irizpide subjektiboz egin da testu profanoen kasuan; eta objektiboz erligiosoetan, hauetan badelako irizpide orokor finkatua, kapitulu-bertsikulu egiturakoa. Bistaratze hau testuen TEI etiketatzean oinarritzen da, eta hori egiteko XSLT bistaratze plantilak erabili dira. Testuak: Aukeratu konparatzeko testua\nApokalipsia Benedicite Ereilearen Parabola Gure Aita Hiru haurren kantika Jonasen Profezia Kantarik Ederrena Ruten Liburua San Juanen Ebanjelioa San Mateoren Ebanjelioa Testuen hautaketa|Analizatzaile morfologikoa|Analizatzaile sintaktikoa|Glosarioa|Testuen erkaketa|Batueratik


Hiri trinko, inklusibo, seguru eta iraunkorraren eredua garatuko du Urtaranen gobernuak, Vitoria-Gasteiz 2030 Lurralde Estrategiako ekintzak bideratuz « Prentsa oharrak\nHiri trinko, inklusibo, seguru eta iraunkorraren eredua garatuko du Urtaranen gobernuak, Vitoria-Gasteiz 2030 Lurralde Estrategiako ekintzak bideratuz\nKategoriak: Prentsa oharrak — Komunikazio Zerbitzua / Servicio de Comunicación — 10 iraila 2019 11:10\nErdi Aroko Hirigunearen Birgaitze Integraturako Plan Berezia berrikusi eta berriro aktibatuko dela iragarri du Lurraldearen eta Klimaren aldeko Ekintzaren Saileko zinegotziak. Eraikuntzak hobetuko dira, eta gizarte- eta ingurumen-izaerako alderdiak hobetuko, baita hirigintza-araudia berrikusi ere, ekoizpen-, gizarte- eta kultura-jarduera berriak gara daitezela errazteko, auzo horri bizitasun eta erakargarritasun handiagoa emate aldera\nIndustrialderik zaharrenetan industria-ehun hondatuak biziberritzea proposatzen du Ana Oregik, hala nola Ehari-Gobeun, Arriagan, Armentian, Gamarra-Betoñun, Betoñu-Larraganan, Oreitiasolo-Ansoletan edo Jauregilandan\nHiri Antolamenduko Plan Orokor berriaren onespena burutzea; hiriko ekimen estrategikoak, hala nola Mendizorrotza, Auditorioa, BEA ezartzea eta kotxetegi berriak; Principal antzokia eraberritzea eta Urrezko auzoak biziberritzea, besteak beste, izango dira Lurraldearen eta Klimaren aldeko Ekintzaren Sailaren agendaren muina\nHerritarrei arreta hobea emateko eta lizentziak emateko epeak murrizteko plan bat landuko da, eta gardentasuna sustatuko, interpretazio-irizpide teknikoak argitaratuz webgunearen bitartez, baita elkargo profesionalekiko komunikazioaren bitartez ere\nSailaren legegintzaldi berrirako ardatzak aurkeztu dituzte gaur goizean Lurraldearen eta Klimaren aldeko Ekintzaren Saileko zinegotzi Ana Oregik, Ingurumen Plangintza eta Kudeaketako zinegotzi César Fernández de Landak eta Nekazaritza-eremuko zinegotzi Miren Fernández de Landak.\nLehenik eta behin, zorionak eman dizkie Ana Oregik “gasteiztar guztiei, hiriak joan den ostiralean Addis Abeban eskuratu zuen Global Green City saria dela eta. Argi dago horrelako lorpenak ez direla jarduera puntualen ondorio, ezpada luzaroan bideratzen ari garen ekintza baten ondorio, eta ikuspegi politiko batekoek eta bestekoek partekatu izan dugu hori, bere egina dute herritarrek. Ardura handia dagokigu, korporazio gisa. Agintaldi berri bati ekin berriak gara, eta egoera bikainean jaso ditugu hiria eta lurraldea, egia da, baina oraindik ere gauza asko dago egiteko eta hobetzeko, eta akordio zabalak eskatzen dituzte. Lehenengo unetik, eskua luzatu nahi diet indar politiko guztiei, baita gizarte gasteiztarrari ere, hiriak eredu izaten jarrai dezan, gobernantzaren itsasargi. Herritarrak eta ordezkari publikoak garen aldetik, jarraitu beharreko bide bat ageri zaigu begien bistan, iraunkortasuna, eta tresna kontrastatu bat dugu baliagarri, 2030 Agenda”, nabarmendu du.\nVitoria-Gasteiz 2030 Lurralde Estrategia\nUrtaranen gobernuak hiri trinko, inklusibo, seguru eta iraunkorraren eredua garatzeko baliatuko dituen ekintza nagusiak iragarri ditu Ana Oregik, Vitoria-Gasteiz 2030 Lurralde Estrategian jasoak, “aldaketa globalak planteatzen dituen erronka eta desafioei erantzuteko, herritarrentzat —eta, bidenabar, planetako biztanle guztientzat, garapen iraunkorreko helburuekin bat etorriz— kalitateko espazio bat eta ongizatea lotzeko orduan dagokigun erantzukizuna geure gain hartuta”.\nZentzu horretan, azaldu du zinegotziak bere saila, Ingurugiro Gaietarako Ikastegiaren eta XXI Zabalgunearen laguntzarekin, eta Lurraldearen, Klimaren aldeko Ekintzaren, Espazio Publikoaren eta Mugikortasunaren Arloaren barruan, Vitoria-Gasteiz 2030 Lurralde Estrategia horretan egituratuko dela, aukera izan dadin modu koordinatuan aurrera egiteko nazioarteko agendetan finkatutako helburuak lortzeko, gure lurraldearen berezitasunak kontuan izanik.\n“Era berean, Gasteizerako lurralde-ikuspegi hori Europako Batzordeak bultzatutako RIS3 espezializatze adimendunen estrategiaren barruan sar dadila nahi dugu. Hartara, Eusko Jaurlaritzak eta Europak lehentasunezkotzat identifikatutako ildoekin bat etorriko dira gure jarduerak, eta finantzaketa-aukera berriak ekarriko dizkigu horrek, eta Bizkaian eta Gipuzkoan programatutako jarduerekiko osagarritasun handiagoa bilatzen lagunduko.\nAna Oregik iragarri du 21 Agendaren Tokiko Ekintzarako Plana eguneratuko dela eta, barne nahiz kanpo partaidetza-prozesu baten bitartez, Gasteizko 2030 Hiri Agenda landuko dela, epe ertaineko (2025) ekintza-plan batekin batera.\nHauek dira planifikatutako ekintzen helburuak: hiri trinko, konplexu eta kohesionatua eraikitzea; landa-ingurunea eta menpeko toki-erakundeak bultzatu eta babestea; kultur, natura- eta paisaia-ondareari balioa ematea, eta Gasteiz hiri iraunkorra eta energetikoki efizientea izan dadin beharrezko diren urratsak ematea, karbonoari dagokionez hiri neutroa lortze aldera.\nIndustrialde hondatuak biziberritzea\nIndustria-ehun hondatuak biziberritzea da sailaren estrategian jasota dauden ekintzetako bat, hau da, periferiako industrialderik zaharrenak, hala nola Ehari-Gobeu, Arriaga, Armentia, Gamarra-Betoñu, Betoñu-Larragana, Oreitiasolo-Ansoleta edo Jauregilanda.\n“Urtez urte, ikusten ari gara nola industrialde horietako batzuetako jarduerak behera egiten duen, ekoizpen-lurzorua bertan behar uzten delarik, eta horrek, baldintza egokietan, lehen mailako baliabide ekonomikoa izan beharko luke. Zentzu horretan, Ekonomia Sustapenerako Sailarekin, GILSArekin eta beste eragile batzuekin elkarlanean —hala nola Araba Garapen Agentzia edo Sprilur—, hirigintza-birgaikuntzarako planak bultzatu nahi ditugu industrialde horietarako, gaur egun jarduerarik gabe dauden lurzoru kontsolidatuak erreaktibatzeko neurriak direla medio. Badakigu zer-nolako zailtasunak dakartzaten horrelako jarduerek berekin. Nolanahi ere, uste dugu ezinbestekoa dela modu erabakiorrean ekitea; izan ere, gure ustez, gure hiriak duen defizitik handienetako baten aurrean gaude, lurraldearen erabilera iraunkorrari dagokionez. Diagnostiko bat egingo dugu, eta hirigintza-kudeaketarako tresnak sartuko ditugu HAPO berrian”, azaldu du Ana Oregik.\nHirigune Historikorako Plana\nUrtaranen gobernuaren konpromisoetako beste bat hirigune historikoaren birgaitze urbano inklusibo eta integrala da, baita 80ko urteak baino lehen eraikitako auzoena ere: Zaramaga, Ariznabarra, Adurtza, Abetxuku, Koroatzea, Arana, Angloa, Judimendi eta San Kristobal.\nHirigune historikoari dagokionez, Ana Oregik iragarri du berrikusi eta berriro aktibatuko dela Erdi Aroko hiriguneko Birgaitze Integraturako Plan Berezia, bereziki kontu eginez bai eraikuntzen hobekuntzari, bai integrazioa eta auzokideen ongizate hobea sustatuko duten gizarte- eta ingurumen-izaerako alderdiei. Era berean, HAPOaren berrikuspena aprobetxatuz, xeheki aztertuko da hirigintza-araudia, ekoizpen-, gizarte- eta kultura-jarduera berriak gara daitezela errazteko, auzo horri bizitasun eta erakargarritasun handiagoa emate aldera.\nErdi Aroko hiriguneko Gaueko Aisialdi Arduratsurako Ekintza-plana ere onetsi eta gauzatuko da, eta Urrezko Auzoen birgaikuntzarekin aurrera egingo da. “Eskura ditugu dagoeneko azterlan sozio-urbanistikoak, eta birgaikuntza integralarekin aurrera egiteko aukera emango digu horrek, hondamen progresiboa geldiaraziz eta bertako baldintza sozio-ekonomikoak eta ingurumenari nahiz eraikuntzari dagozkienak hiriko gainerakoenetara egokituz. Zentzu horretan, Koroatzearen auzoko Smartencity proiektuaren bitartez lortutako esperientzia oso baliagarria izango zaigu”, azaldu du Ana Oregik.\nXIX. mendeko zabalguneko kultur paisaiaren eta ondarearen katalogoa ere berrikuste-aldian dago, proiektu pilotu gisa, gero hiri osora zabaldu eta bertatik sortzen diren xehetasunak HAPOren dokumentaziora aldatzeko.\nPlan Orokorraren batzorde txostengilea aktibatzea, irailean bertan\nPlangintzari dagokionez, Ana Oregik uste du guztiz beharrezkoa dela HAPO burutzea, eta behin betiko onespena ematea, agintaldi honetan. “Badakigu lan handia eskatzen duen helburua dela, eta talde guztien laguntza beharko dugu. Plan Orokorra lantzeko prozesuak sistematika konplexua dakar berekin, eta lantalde teknikoek, talde politikoek, hiriko profesionalen kolektiboek eta, oro har, herritarrek parte hartzen dute horretan. Esparru-dokumentu horrek gidatu behar ditu jarduera guztiak Gasteizen, gutxienez ere hurrengo hamar urteetan. Gure hiri-eredua jasoko dugu bertan. Funtsezko tresna da gure ekintzak iraunkortasunera zuzentzeko”, azpimarratu du.\nAurreko agintaldian burutu zuen Urtaranen gobernuak aurrerapena, non jasota utzi baitziren, alternatiba gisa, talde politikoen proposamenak oro. Plan Orokorraren jarraipenerako batzorde txostengilea berehalakoan martxan jartzea proposatu du Oregik. Hain zuzen ere, irailean bertan batzorde txostengilea biltzeko deialdia egin dezala eskatu dio batzordeko lehendakariari.\nBerrikuspenarekin batera, hirian beharrezko diren aldakuntza puntualak lantzen jarraituko du sailak. Horrela, eta bakar batzuk aipatzearren, lerrokadurak zuzentzea eta herriei lagapenak egin beharra dagoen ala ez definitzea, babes akustiko bereziko zonak (ZPAE) ezartzea —deklaratu ondoren—, lurzoru urbanizaezinaren kartografia doitzea, Udalaren lurzoru ondarea erregularizatzea, apartamentu turistikoak arautzea, besteak beste.\nLizentziak emateko epeak murriztea\nLehendik hasitako lanarekin jarraituko du Urtaranen gobernuak, dosierren kudeaketa informatizatzen eta lizentziak emateko epeak murrizten. Ana Oregik planteatu du, gainera, herritarrei arreta hobea emateko plan bat, eta iragarri du gardentasun-neurri berriak hartuko direla, hala nola interpretazio-irizpide teknikoak argitaratuz webgunearen bitartez, baita elkargo profesionalekiko komunikazioaren bitartez ere.\nHiriko ekimen estrategikoak, hala nola Mendizorrotzeko futbol-zelaia handitzea, Auditorio berria, BEA ezartzea eta kotxetegiak edo Principal antzokia eraberritzea, besteak beste, funtsezkoak dira sailaren agendan.\nHiria dentsifikatzeak, Salburua eta Zabalganeko lursailen banaketa berriak, “aukera ematen du orain barrurako hazkundea lantzeko, justifikaziorik gabeko lurzoru-kontsumoa ekidinez eta hiri trinkoagoa eta iraunkorragoa itxuratuz. Bukaeraraino eramango dugu prozesu hori, gehiago atzeratu gabe. HAPO berrian jasoko da prozesu horren emaitza, eta, halaber, Mugikortasunaren eta Espazio Publikoaren Plan berrian, erabateko koordinazioa izan dadin bi ekimenen artean”, azaldu du Ana Oregik.\nBizitegi-sektorea karbonogabetzen ere lan egin nahi du Urtaranen gobernuak. Horretarako, Udal Eraikinetako Mantentze Zerbitzuarekin elkarlanean arituko da saila, berriki onetsi den Euskadiko Jasangarritasun Energetikoari buruzko Legetik ondorioztatzen diren neurri eta ekintzetan, bai udal ondare higiezinean, bai dentsifikatze berriari lotutako garapen berrietan eta aipatutako birgaitze-jardueretan.\nLegeak planteatzen dituen eskakizun berriak ere aintzat hartuko dira, hiri osorako hiri-azpiegitura berdeak garatuz, eta klima-aldaketaren ondorioetara egokitzeko eta horiek arintzeko neurriak ezarriz, naturan oinarritutako irtenbideak abiapuntutzat hartuta.\nUdalaren lurzoru ondareari dagokionez, zinegotziak beharrezkotzat jotzen du erregularizatzea eta inbentario bat egitea, eta modu arinean kudeatzeko aukera emango duen aplikazio bat. Horretarako, Ogasun Sailarekin batera lan egingo da, Udalaren aktibo higiezinen kudeaketarako baliagarri izango den tresna bat edukitze aldera.\nOrobat nabarmendu du Ana Oregik nazioarteko presentziak eta lankidetzak duten garrantzia. “Hiri-sareetan parte hartzen dugu, eta lankidetza-proiektuetan, hiria ikusgarriago egiten baitu horrek, eta aukera ematen baitigu zenbaiten praktika hobeetatik ikasteko, eta, zenbaitetan, proiektu pilotuetarako finantzaketa lortzeko. Zentzu horretan, lan-ildo horiekin jarraituko dugu, ikerketa-zentroekin akordioak bilatuz, hiri iraunkorrei dagozkien konponbideak aurkitzeko, baita gure hiriak dituen arazoentzako konponbide berritzaileak ere”.


Mikel Aristi bigarren geratu da Tour du Juran - Bergara - Goiena.eus\nMikel Aristi bigarren geratu da Tour du Juran\nArantzazu Ezkibel Galdos 2015-05-05 13:18\nMikel Aristi podiumean.\nEskura izan zuen garaipen orokorra Mikel Aristi bergararrak Frantzian. Tour de Jura itzulia bigarren postuan bukatu zuen, lehenengoarengandik segundo bakarrera. Elite eta 23 urtez azpikoen mailako ziklistak parte hartu zuten itzulian.\nLau etapetako itzulia izan zen: guztira 473 kilometro egin zituzten ziklistek. Azkeneko etapara Aristi lider iritsi zen; Anass Ait EL Abdia 9 segundora bigarren, eta Pierre Bonnet bi minutu eta segundo batera. Azkeneko etapan, baina, bergararrak ez zuen zorterik izan: Bonnet frantsesak ihesaldi on bat hartu zuen eta garaipena eskuratu zuen. Segundo bakarra atera zion sailkapen orokorrean bergararri.\nEuskadi fundazioa eta Cofidis\nEuskadi fundazioak eta Cofidisek hitzarmena sinatu dute harrobiari bultzada emateko asmoz. Elite eta 23 urtez azpiko txirrindulariek etorkizunean profesionaletara salto egiteko aukera izatea da helburua. Orbea etxea garrantzitsua izan da hitzarmen horretan. Hala, Aristik aukera handiak izan ditzake etorkizunean profesionaletara igotzeko.


%45eko trafiko igoerarekin itxi du guztiz irekita funtzionatzen daraman lehen urtea - Mondraberri\nMondraberri, 2010ko maiatzaren 24a\n2009ko uztailean, oporretako “irteera operazioarekin” bat eginez, autobidearen erabilera kopuru altuenak ezagutu ziren, Eibar-Bergara zatian egunero 20.000 ibilgailu inguru zenbatu zirelarik.\nAutobide berria funtzionamenduan egon den lehenengo urtean zehar, lehen Arlabango mendatetik egunero igarotzen ziren 9.000 ibilgailuetatik zati handi bat irentsi du.\nVIA-T teleordainketa sistemaren erabilerak autobidearen Gipuzkoako zatian egiten diren joan-etorrien %50a gainditzen du.\n4.000 tona gatz baino gehiago erabili dira AP-1ek azken urteetan izan den negurik gordinena arrakastaz gainditu zezan.\nDonostiako 2. Ingurabidearen irekierarekin Irun-Eibar-Gasteiz (AP-8 / 2. Ingurabidea / AP-1) korridorea finkatu ahal izango da, Euskadiko errepide bidezko “iparra-hegoa” lotunearen ardatz nagusia.\nEibar-Gasteiz (AP-1) autobidea trafikoari guztiz irekita geratu zen 2009ko udaberrian eta orduaz geroztik, trafikoaren igoera nabarmena jasan du datozen urteetan, bere potentzialtasun osoa erakusten duenean, Gipuzkoa eta Araba arteko errepide bidezko komunikazioen iraultza ekarriko duen azpiegitura honek.\n2009ko apirila (AP-1 guztiz ireki aurreko hilabetea) eta 2010eko apirilaren artean, %45eko igoera erregistratu da Arrasate eta Eibar arteko ibilgailuen trafikoan. AP-1eko tarte hau, trafikoari irekita aurkitzen zen aurretiaz eta horregatik da posible bi erregistro hauen arteko konparazioa egitea. Trafiko igoera hau apur bat txikiagoa da ibilgailu arinen kasuan (%44) eta handiagoa berriz ibilgailu astunei dagokionez (%57).\nZatiei erreparatzen badiegu, zirkulazioa nabarmen ugariagoa da irekita urteak daramatzaten zatietan, Eibar eta Arrasate artean, eta gutxiagotzen doa hegoalderantz joan ahala, azkenak ireki ziren zatietan:\n*Eibar-Bergara: 15.795 ibilgailu eguneko (2009ko apirilean 11.521)\n*Bergara iparra-hegoa: 12.192 ibilgailu eguneko (2009ko apirilean 8.378)\n*Bergara-Arrasate: 11.711 ibilgailu eguneko (2009ko apirilean 6.892)\n*Arrasate-Eskoriatza: 9.284 ibilgailu eguneko\n*Eskoriatza-Luko: 10.523 ibilgailu eguneko\n*Luko-Etxebarri: 6.074 ibilgailu eguneko\n- Eibar-Arrasate zatiaren bataz bestekoa: 13.756 ibilgailu eguneko\n- Gipuzkoako zatiaren bataz bestekoa: 11.888 ibilgailu eguneko\n- AP-1en bataz besteko osoa: 10.877 ibilgailu eguneko.\nAP-1 GUZTIZ IREKITA DAGOEN LEHEN URTEKO GERTAKARIAK\nARLABANGO MENDATEKO TRAFIKOAREN DESBIDERATZEA\nAP-1eko Arrasate-Luko zatia 2009ko maiatzean ireki zenetik, lehen Gipuzkoa eta Araba arteko komunikazio bide nagusia zen GI-627/A-627 errepidea -Arlabango mendatean zehar- erabiltzen zuen trafikoaren zati handiena desbideratzea lortu da. Azpiegitura berriaren segurtasun, erosotasun eta ahalmen handiagoari esker, lehen Arlabandik egunero igarotzen ziren 9.000 ibilgailuen gehiengoa autobide berritik igarotzen da.\nTRAFIKO KOPURU ALTUENA, UDAKO IRTEERA OPERAZIOAN\nAP-1ek guztiz irekita funtzionatzen daraman lehen urtean zehar, udako hilabeteetan (2009ko uztaila eta abuztua) jaso ziren erabilera maila altuenak.\n2009ko uztaileko Irteera Operazioan zehar autobideko trafikoa bere kopururik altuenera iritsi zen, Eibar-Bergara zatian, egunero 20.000 ibilgailu ingurura iritsiz. Abuztuan zehar, erregistroak ere bataz bestekoa baino altuagoak izan ziren, baina uztailean baino apur bat txikiagoak.\n*Eibar-Bergara: 19.974 ibilgailu eguneko (abuztuan 16. 530)\n*Bergara iparra-hegoa: 16.255 ibilgailu eguneko (abuztuan 14. 099)\n*Bergara-Arrasate: 15.663 ibilgailu eguneko (abuztuan 13. 804)\n*Arrasate-Eskoriatza: 12.729 ibilgailu eguneko (abuztuan 12. 212)\n*Eskoriatza-Luko: 13.952 ibilgailu eguneko (abuztuan 13. 160)\n*Luko-Etxebarri: 9.270 ibilgailu eguneko (abuztuan 9. 366)\nVIA-T TELEORDAINKETA SISTEMAREN ERABILERAK JOAN-ETORRIEN %50A GAINDITZEN DU\nAP-1eko Gipuzkoako zatian VIA-T teleordainketa sistemaren erabilerak dagoeneko joan-etorrien %50a gainditzen du, ohiko erabiltzaileentzako deskontuak 2009ko urtarrilean indarrean jarri baziren ere. Bergara iparreko ordainlekutik igarotzen diren joan-etorrien %57 arte, teleordainketa bidez ordaintzen dira. Teleordainketa sistema gehien erabiltzen den puntuetako bat bezala nabarmentzen da hau.\nTRAFIKOAREN HAZKUNDEARI EUTSI ZAIO 2004TIK\nAP-1eko lehenengo zatiak ireki zirenetik -2003an (Eibar-Bergara), 2004an (Bergara iparra-hegoa) eta 2005ean (Bergara-Arrasate)- bildutako esperientziari esker, autobideko trafikoen finkapena eta hazkundea egiaztatu ahal izan da.\nEibar-Bergara 6. 946 8. 774 9. 700 10. 600 12. 800 11. 500 15. 800\nBergara I-H 4. 800 6. 760 7. 303 8. 980 8. 300 12.192\nBergara-Arrasate 5. 456 5. 700 7. 300 6. 900 11. 711\n4.000 TONA GATZ ERABILI DIRA NEGURIK GORDINENA GAINDITZEKO\nEibar-Gasteiz autobidearen kokapen geografikoa kontutan izanik, neguko bidezaintza lehen mailako eragilea da azpiegitura berriak planteatzen zaizkion erronkei nola erantzun dien neurtzerako orduan. Guztiz ireki zenetik funtzionamenduan daraman lehen urte honek azken urtetako negurik gordinenarekin bat egin badu ere, AP-1ek arrakastaz gainditu du proba luze hau eta autobideko langileek gogor lan egin behar izan dute 7 alerta-epetan zehar, 60 bat eguneko luzera osoarekin. 4.000 tona gatz baino gehiago erabili behar izan dira oso luzea egin den negu honetan zehar AP-1 irekita mantentzeko.


AÑANAKO GATZ HARANA FUNDAZIOAn, ematen dizkiguzun eta erabiltzen ditugun datu pertsonalen pribatutasuna babesteko eta egokiro erabiltzeko konpromisoa dugu, hala webgune honetan nola bertako azpibarrutietan, offline, adibidez.\n1.- Zure onespena.\nMesedez, irakur ezazu arretaz politika hau, eta ziurtatu ulertu duzula eta ados zaudela, zure datu pertsonalak eman baino lehen. Ados egon ezean, ez erabili ez webgune hau ez bertako zerbitzuak, eta ez eman zure daturik. Webgune honetan sartzea, bertako edozein zerbitzu erabiltzea edo zure datuak online nahiz offline ematea zure datuak gero aipatuko diren helburuetarako erabiltzeko onespentzat joko dugu (beharrezkoa denean).\n2.- Nor da zure datuen erabileraren arduraduna?\nPosta-helbidea: Miguel Díaz de Tuesta plaza 1, 01426 Añana (Araba)\nHelbide elektronikoa: fundacion@vallesalado.eus\n3.- Nola lortu ditugu zure datuak?\nInteresdunak berak emanda: dagoeneko gure jardueretan parte hartu baduzu, zeuk eman dizkiguzu gure zerbitzuak eskatzeko, offline zein online, eta gure arteko kontratu-harremanari eutsi ahal izateko.\nDatuak webgune honen edo bertako edozein azpibarrutiren bidez eman badizkiguzu, informazioa biltzen dugu, adibidez, webgunean sartzean, datu pertsonalak eskatzen dituen edozein inprimaki betetzean, gure ekitaldi edo jardueretan izena ematean edo gurekin e-posta bidez zuzenean komunikatzen zarenean.\nZure datu pertsonalak ematean, informazio hori emateko gaitua zaudela eta informazioa benetakoa, egiazkoa, zehatza eta eguneratua dela bermatzen ari zara, hala nola ez duela inolako lan-murrizketarik edo hirugarrenen eskubiderik urratzen, eta konpromisoa hartzen ari zara beste Erabiltzaile batzuen tokian ez jartzeko webgune honetako zerbitzu edo edukietan sartzeko haien datuak erabiliz.\nZure datuak zuzen eta eguneraturik izan behar dituzu. Hala izan ezean, AÑANAKO GATZ HARANA FUNDAZIOAk ez du horren gaineko inolako erantzukizunik izango.\nHirugarren batek emanda: interesdunak berak barik, haren datuak hirugarren batek ematen badizkigu, hauek izan daitezke erabiltzen ditugun datuen kategoriak: nortasun-datuak, ezaugarri pertsonalak edota ekonomikoak.\nInteresdunak berak barik, haren datuak hirugarren batek ematen badizkigu, hirugarrenak bermatuko du espresuki interesdunaren baimena duela, eta, hala, ez dugu izango interesdunak egin lezakeen edozein erreklamazioren gaineko erantzukizunik. Izan ere, datuak eman dituenarena izango da erabat.\n3.1.- Hirugarrenen datuak.\nBeste pertsona batzuen datuei dagokienez, haien pribatutasuna errespetatu behar duzu beren datu pertsonalak ematean. Titularrak baino ezin du baimendu bere datu pertsonalen erabilera. Hirugarrenen datuak ematen badizkiguzu, zure ardura izango da datuok erabiltzeko eta guri jakinarazteko aurrez haren adostasun argia izatea. Zeure ardura da, era berean, hari jakinaraztea bere datuak gure erabileretan sartuko direla. Hirugarrenen datuak haien baimenik gabe argitaratzeak, datuen babesari buruzko araudiaz gain, aipatu hirugarrenen ohore-eskubidea, intimitatea edo irudia urra lezake. Hirugarrenen datu pertsonalak ematen badizkiguzu, pribatutasun-politika hau onartzeaz batera, espresuki bermatuko duzu interesdunaren baimena duzula datuak emateko, eta, hala, ez dugu izango interesdunak egin lezakeen edozein erreklamazioren gaineko erantzukizunik. Izan ere, datuak eman dituenarena izango da erabat.\n4.- Zertarako erabiltzen ditugu zure datuak?\nEmaten dizkiguzun datuak zein kontratu-harremanean, merkataritza-harremanean edo zurekin ditugun bestelako harremanetan agerturiko beste edozein datu hainbat helbururekin erabil ditzakegu, adibidez:\n1- Gure jarduera, ekitaldi zein giza edo kultur proiektuetan parte hartu baduzu, harremanari eusteko, komunikaziorako, AÑANAKO GATZ HARANA FUNDAZIOAK bultzatu eta antolaturiko jardueretan izena emateko eta parte hartzeko, eta gure jarduera edota zerbitzuei buruzko informazioa helarazteko.\nEra berean, jakin ezazu ekitaldi eta jardueretan argazkiak edota bideoak egin ahal izango direla, eta webgune honetan, ekitaldiaren sustatzailearenean, sare sozialetako gure profiletan edo YouTuben argitara daitezkeela, ekitaldi/jarduerari buruzko informazioa emateko eta haren argazki-/bideo-memoriaren parte izateko.\n2- Gure webgunearen erabiltzaile soila bazara, online egiten dituzun eskaerak kudeatzeko eta zure izen-ematerako.\n3- Kasu bietan, zurekiko harremanari eta komunikazioari eusteko, iritzi- edo asebetetze-inkestak egiteko eta gure jarduera, produktu edota zerbitzuen gaineko informazioa bidaltzeko (publizitate- edota merkataritza-komunikazioak barne, 34/2002 Legearen 21. artikuluaren arabera).\n5.- Zenbat denbora gordeko ditugu zure datuak?\nZure datuak gure jardueretan parte hartzeko eman badituzu, gorde egingo ditugu, ezaba ditzagun eskatu ezean; dena den, ezabatzeko eskatuta ere, zenbait betebehar betetzeko gordeko ditugu:\n- eragiten diguten legeak betetzeko edota\n- gure arduren preskripziorako edota\n- aldeen arteko harremanetik eratorritako erreklamazioak egiteko edo haietatik babesteko.\nWebgunearen erabiltzaile soila bazara, gorde egingo ditugu, ezaba ditzagun eskatu ezean; dena den, ezabatzeko eskatuta ere, soilik erabiliko ditugu legezko betebeharrak betetzeko edota erreklamazioak egiteko edo haietatik babesteko.\nAre gehiago, epe horiek igarotakoan ere datuak gorde ahal izango ditugu, baina soilik erabiliko ditugu legezko betebeharrak betetzeko edota erreklamazioak jartzeko edo horietatik babesteko.\n6-. Zein da zure datuen erabilerarako legitimazioa?\nOrdainpeko jardueretako parte-hartzaileen kasuan, datuen erabilerarako legezko oinarri juridikoa da jarduera horietan parte hartzeagatiko kontratutik eratorritako harremana, edo, balizko parte-hartzailea bazara, aldeen arteko edonolako eskaera edo kontratu aurreko harreman, edota, adibidez, zure onespena, baldin eta erabiltzaile soil gisa gure webgunearen bidezko eskaeraren bat egin baduzu. Onespen hori eman diguzu zure datuak online zein offline ematean, hori egiteak zure onespen argia baitakar.\nEskatutako datuak ematea nahitaezkoa da, lehen aipatu helburuetarako ezinbestekoak baitira; eman ezean, ezin izango dugu helburuok bete.\nGure jardueretako partaide, gure webgunearen erabiltzaile... izanik gure arteko harreman egokia dela eta, zure datuak erabiltzeko interes legitimoa dugu, harreman horri eutsi eta berau kudeatzeko,\n- gure jarduera, produktu eta zerbitzuei buruzko informazioa bidaltzeko (publizitate- edota merkataritza-komunikazioak barne, 34/2002 Legearen 21. artikuluaren arabera).\n- ekitaldi eta jardueretan argazkiak edota bideoak egin ahal izateko, eta webgune honetan, ekitaldiaren sustatzailearenean, sare sozialetako gure profiletan edo YouTuben argitaratzeko, ekitaldi/jarduerari buruzko informazioa emateko eta haren argazki-/bideo-memoriaren parte izateko. Beraz, baliteke zure irudia publizitate-karteletan, eskuorrietan, egitarauetan edota Fundazioaren paperetan argitaratzea.\n- iritzi- edota asebetetze-inkestak egiteko.\nHelburu horiek bat datoz zure datuak hartu genitueneko helburuarekin (zurekiko harremana nahiz komunikazioa kudeatu eta gure arteko harremanari eutsi); dena dela, borondatez emango dituzu zure datuak gure legezko interesetatik datozen helburu aipatu berri horietarako, eta zure interesak, eskubideak edo askatasunak beti izango dira gure legezko interesen gainetik, beraz, zure datuak ezabatzeko eta helburu horietarako ez erabiltzeko eskatzen badiguzu (fundacion@vallesalado.eus helbidera e-posta bidalita), hala egin eta blokeatuta utziko ditugu, erreklamazioak egin, egikaritu edo horietatik babesteko. Hori egiteak, baina, ez du kolokan jarriko zure datuak deskribaturiko beste helburuetarako erabiltzea.\nBabes berezia behar duten datuak eman badizkiguzu, zure adostasun argia izango da haiek erabiltzeko legitimazioa. Aipatu adostasuna zure datuak emateaz batera ematen diguzu, ekintza horrek argi uzten baitu ados zaudela. Eskatutako datuak ematea nahitaezkoa da, zure eskaerari erantzuteko ezinbestekoak baitira; bestela, ezin izango dizugu erantzun. Adostasun hori edozein unetan baliogabe dezakezu, fundacion@vallesalado.eus helbidera e-posta bidalita. Hori egiteak, baina, ez du kolokan jarriko zure datuak deskribaturiko beste helburuetarako erabiltzea.\n7.- Zeini jakinarazi ahal izango dizkiogu zure datuak?\nJakin ezazu ematen dizkiguzun datuak hirugarren elkarteei jakinarazi ahal izango zaizkiela, lagatzaile eta lagapen-hartzaileen legezko funtzioekin zuzenean loturiko helburu hau betetzeko:\na) Banketxeei, izen-ematea kobratzeko.\nNazioarteko Datu Transferentziak\nGure jarduerarako Europako Esparru Ekonomikotik kanpoko hornitzaileak zerbitzu osagarriak emateko erabiltzen baditugu (ostatatzea, housing-a, urrutiko segurtasun-kopiak, mantentze-lanak, posta elektronikoaren kudeatzailea, e-posten bidalketa eta e-posta bidezko marketina...), zure datuetarako sarbidea izan lezaketenez AEBen eta EBren arteko PrivacyShield akordioari atxikitako enpresak aukeratuko ditugu. Akordio horrek Europako betekizunen baliokideak betetzera behartzen ditu, datu-babes kontuetan. Dena dela, datu-babeserako politika hau onetsita argi eta ziurtasun osoz emango duzu baimena datuak enpresa horiei jakinarazteko, Europako Esparru Ekonomikotik kanpoko herri baterako nazioarteko datu-transferentzia dela jakitun eta hori egiteko zalantzarik gabeko adostasuna agertuta.\nGure zerbitzuek sare sozialetako hainbat ezaugarri eta widget dute, ohiko "Facebookekin konexioa", Facebooken "Atsegin dut" botoia, "Partekatu" botoia edo sare sozialetan ohikoak diren beste programatxo interaktibo batzuk. Sare sozialen ezaugarri horiek zure IPa edo gure webguneko zein orrialdetan zauden jakin dezakete, eta cookiea ezar dezakete, egokiro ibili ahal izateko. Sare sozialen ezaugarriak ez daude ez hirugarren batek ostatatuta ez zuzenean gure zerbitzuetan. Hirugarren horiekiko harremana haien politikek arautzen dute, ez geureek.\nGainera, gure zerbitzuek zure informazio pertsonala hirugarrenekin zuzenean partekatzeko aukera eman diezazukete, edukia emateko orrialde-markoen teknikaren bidez edo hirugarrenen zerbitzuetatik edo besterenetik, gure webgunearen itxurari eta gure zerbitzuei eutsita. Egizu kontu, dena den, informazio hori hirugarren horiei ematen ari zatzaizkiela, ez guri, eta interakzio horiek eta truke hori aipatu hirugarrenen politikek arautzen dituztela, ez geureek.\n8.- Behin zure datuak emanda, zein eskubide dituzu?\nDatuak eskuratzeko eskubidea: zein datu pertsonal erabiltzen ari garen galde diezagukezu, bai eta haien kopia eskatu ere.\nDatuak zuzentzeko eskubidea: datu pertsonal okerrak zuzentzeko eska diezagukezu, edo osatu gabeak osatzeko, baita adierazpen osagarri bidez ere.\nDatuak ezabatzeko eskubidea (ahaztua izateko eskubidea): zure datu pertsonalak ezabatzeko eska diezagukezu, kasu hauetan: jasoak izan zireneko helbururako behar ez badira, zure adostasuna ukatzean, legez kontrako erabilera egin bada edo legea bete behar bada.\nDatuen erabilera mugatzeko eskubidea: zure datuen erabilera mugatzeko eska diezagukezu. Orduan, erreklamazioak egiteko edo horietatik babesteko baino ez ditugu erabiliko.\nDatuak lekuz aldatzeko eskubidea: zure datu pertsonalak formatu egituratuan, erabilera komunekoan eta irakurketa mekanikokoan itzultzeko eska diezagukezu (zeuri edo zuk adierazitako hirugarren bati).\nDatuak aurkaratzeko eskubidea: zure datuen erabileraren aurka ager zaitezke, erabilera hori fitxategiaren arduradunaren legezko interesean oinarritzen bada edo publizitate-helburuetarako bada.\nEskubide horiek guztiak egikaritzeko, idazki bat igorri behar diguzu, sinaturik eta NAren kopia atxikirik, pribatutasun-politika honen 2. atalean zehazturiko posta-helbidera edo helbide elektronikora. Zure datuak aldatuz gero, helbide horien bidez jakinarazi beharko diguzu. Bestela, enpresak ez du inolako erantzukizunik hartuko bere gain.\nAurreko eskaeretakoren bat jasotakoan, gehienez 10 eguneko epean erantzungo dizugu.\nErreklamazioa aurkeztu nahi baduzu, Datuak Babesteko Espainiako Agentzian egin dezakezu. Zure eskubideei buruzko informazio gehiago behar izanez gero, edota eskubideak egikaritzeko inprimaki-ereduak eskatu nahi badituzu, jo Datuak Babesteko Espainiako Agentziaren webgunera: www.aepd.es


kritiken hemeroteka » Nahikoa diferentea\n« Nobela historikoa | Bizitza desosegu »\nNahikoa diferentea Aritz Galarraga / Deia, 2016-02-27\nIzenburu esperantzagarria izan liteke —disko, berdin ipuin bilduma baterako— Beti oporretan: oporrak sarri lotu ohi ditugu etenarekin, errutina haustearekin, azken buruan, zoriona deitzen diogun horrekin —oporren aurretik, eskuarki; beste gauza bat izaten da bitartean, edo are ondotik—. Ez derrigor, baina leku berriak ezagutzeko aukera, jende berria, bestela bizitzekoa. Baina, besteren gainetik, pozik —dena delakoa dela sentimendu hori—. Harkaitz Canoren azken ipuin bilduma ere halaxe hasten da, Mediterraneo ertzean, bare: “Ez zen konturatzen Mediterraneoan marea ez dela apenas lekutik mugitzen, ez daukala Kantauriko gorabeherekin zerikusirik”. Baina, hamalau ipuin igeri eta gero, beste bat da bukaera: “Mareaz jardun da, eta jendearen ustearen kontra Mediterraneoak izan lezakeen oldartzeko gaitasunaz”. Kontraesan bat irudi luke, baina iruditzen zait dela errealitatearen uretan bainua.\nTartean zer gertatzen da, ordea? Bada, haurtzaroa kolpetik eta, nola ez, modu mingarrian bukatzen dela, adibidez, Arrokarik altuena izeneko ipuinean. Nerabezaroaren oroitzapen nostalgiko, baina era berean krudela sentitzen dela garai hartako puska bat galtzean, Igerilekua izenekoan. Bizitza oso baten esperantza papur daitekeela edozein momentutan, gutxien espero duzunean, gutxien espero duzun lekutik, Ospakizuna ipuinean gertatzen den bezala. Gertatzen da guraso izateko modu asko dagoela, seme-alaba izateko modu asko dagoen bezala, eta bakar batek ere ez dizula ziurtatzen tragediagandik erabat urruntzea, Erreka gordin-ederrak xuxurlatzen digun moduan. Eta gertatzen da senarrek emazteak jazartzen dituztela, ez soilik errealitate gordinean, halaber Etxeko giltzak kontakizunean. Labur, oporren benetako aurpegia agerian geratzen zaigula, behin eta berriro, ipuin bilduma honetako ale bat eta bakoitzean. Eta azkenerako oporrak ez ote diren, eten, errutina hauste, zorionerako tarte baino, egunerokoaren lagin. Eguneroko trinko, kondentsatu, gotorra, hain zuzen, bestela ustez, are gordinago agertzen zaiguna, are gogorrago zafratzen gaituena.\nMugarri garrantzitsua ezarri zuen Harkaitz Canok ipuingintza partikularrean —euskal ipuingintzan ere bai, nire uste makalean—, Neguko zirkua 2005eko ipuin liburuarekin. Hobetu esatea akaso gehiegitxo izango da —nola erkatu besterik gabe, gainera, bi ipuin liburu hain ezberdin—, baina Beti oporretan honek harritzen gaitu berriz, onerako harritu ere —eta ez bakarrik Boeing 767 ipuinarekin—, aurkitzen dugulako Cano desberdin bat, ez beste bat, erabat; bai nahikoa diferentea, ordea, aldaketa egon dela igartzeko beste: ez hain literario, ez hain ipuinesko, —oporrez ari gara, baina— egunerokoari atxikiagoa, eta ez bakarrik Neguko zirkua hartako Cortazar, Mirande, Carver baino, Angela Merkel agertzen delako hemen, protagonista, edota Mariano Rajoyren pentsamendu pilularen bat: “Gauza bat da solidarioa izatea, eta beste bat, ezerezaren truk solidarioa izatea”. Horiek horrela, oporraldia zerorrek bizitzea izango da onena.


Nola laguntzen dio txakurrak zoriontsuago izaten: bost urratsetan | Consumer\nNola laguntzen dio txakurrak zoriontsuago izaten: bost urratsetan\nTxakurrari egun gogor baten ondoren hitz egitea edo jabearentzat antzezten dituen tximiniez gozatzea, maskota lagun duela zoriontsuago sentitzeko modu batzuk baino ez dira\nTxakurrak lagun, maitasun eta maitasun ugari ematen dizkio.’ Maskotak, gainera, bizimodu osasungarriagoa izaten eta animaliak maite dituzten beste pertsona batzuekiko gizarte-harremanak sendotzen laguntzen dio. Zure txakurrarekiko harremanean barre egiteak, hitz egiteak eta gozatzeak pertsona zoriontsuagoa izaten laguntzen dizu. Ezagutu txakurrarekin bizitzeari esker ongizatea areagotzeko gakoak.\nFamilian txakur bat izateak lagundu egiten digu gure osasuna zaintzen.Familian txakur bat izateak gure osasuna zaintzen laguntzen du.\nTxakurrak egunero kanpoan egin behar dituen ibilaldiek animaliaren jabeak eskura izan dituen ohitura sedentario ez hain osasungarriak hausten laguntzen dute, eta egoera fisikoa gehiago zaintzen dute. Horrek azaltzen du lagun iletsu bat etxean izateak lagundu diezagula, besteak beste, gure bihotza zaintzen.\nTxakurrarekin egunero egiten den jarduera fisikoak organismoari ematen dizkion dohainak ez dira animaliarekin bizitzearen alderdi positibo bakarrak. Maskotarekin harreman estua izateak estresa gutxitzen eta zoriontsuago izaten laguntzen du.\nGozatu txakurraz, eta izan alaiagoa: jarraibideak\nEuropako lau etxetatik batek uste du txakur bat familiako kide bat dela, Maskotentzako Elikagaien Ekoizleen Europako Federazioaren (FEDIAF) 2010eko datuen arabera. Erakundearen arabera, 70 milioi abelburu inguru Europako etxeetan bizi dira.\nHala ere, ez gara beti jabetzen txakurra behar bezala zaintzeak onura emozionalak dakarrela. “Ez da harritzekoa txakurren jabeek antsietate gutxiago izatea, eta, gainera, egunean zehar bizi izandako egoera estresagarrietatik sendatzeko gai izatea”, azaldu du Estatu Batuetako Osasun Institutu Nazionalak.\nEgun gogorra gainditzen lagunduko diote txakurrarekin izandako hitzaldiek.\nTxakurrarekin hitz egitea ez da jarrera arraroa. Txakurrari hitz atseginak ematea txakurrarekiko lotura modu osasuntsuan estutzeko modu bat da. Etxean, lanean edo ikastetxean lanaldia gogorra izan denean, gure maskota hitz egitea lagungarria izan daiteke gu lasaitzeko.\nMaskotak entzule apartak dira. Besteak beste, zakurrak ez du epaituko. Lau hankako lagunak belarri bat eskainiko dio: oso beharrezkoa, ezbairik gabe, norbaitek lanaldi txarra edo esperientzia txarra gainditu behar duenean eta entzuten dion beste inor aurkitzen ez duenean.\nMaitatzea eta maitatua izatea\nPertsonenganako maitasunarekin gertatzen den bezala, maskotari ematen dion maitasunak, animaliari mesede egiteaz gain, zuri ere eragiten dio. Txakurrari ematen dion samurtasunak ongizate-sentsazioa areagotzen du, txakurra zoriontsu egiten duela jakiten duenean.\nZure lagunari eman diezaiokeen samurtasunaren erakusgarriak askotarikoak dira: laztanak eta hitz atseginak, txakurra suspertzen dutenak eta zugandik hurbil sentitzera animatzen dutenak, zure konpainiako jolasak eta zure animaliak osasuntsu egoteko behar dituen eguneroko ibilaldiak.\nMaskotak egunero ematen dion baldintzarik gabeko maitasuna onartzea, gainera, umore hobeko egoteko eta zenbait tristura-gertaeratan laguntzeko modu bat da. Txakur batek ez dio axola zer garrantzitsua den zuretzat, ezta une zailetan ere.\nUtzi zakurrak barre eginarazten.\nTxakurren maitaleek badakite: maskotak diru iturri agortezina dira. Goza ezazu maskotak ematen dizkizun une dibertigarriez: ez da harritzekoa animalia batek keinu edo jokabide jakin bat errepikatzea, baldin eta jabearen barre atsegina sentitzen badu antzezten duenean.\nTxakurrari hitz atseginak ematea txakurrarekiko lotura modu osasungarri batean estutzeko modu bat da.\nGure txakurraren eguneroko egoerei etekina ateratzen ikastea komeni da, eta gozotasunez ohartzea. Zakurra sofan duela, bere maskota lasai-lasai loditzen denean, gozotasunez betetako irudi baliotsua da. Txakurrak eskaintzen dizkion eguneroko une horiez gozatzea pertsona sentiberagoa eta zoriontsuagoa izaten ikasteko modu bat da.\nMaskotak “entzule” apartak dira eta, besteak beste, ziur egon daiteke txakurrak ez duela epaituko.\nTxakurrari ematen dion samurtasunak ongizate-sentsazioa areagotzen du, txakurra zoriontsu egiten duela jakitean.\nMaskotak egunero ematen dion maitasun baldintzarik gabea onartzea umore hobeko egoteko modu bat da, eta senti ditzakeen tristura-aldi batzuetan laguntzeko modu bat.\nGoza ezazu maskotak ematen dizkizun une dibertigarriez.’\nIkasi txakurraren eguneroko egoerei etekina ateratzen eta gozotasunez ohartzen.\nbizikidetza ongizate perros-eu